title: 2004 m. vasario 25 d. Komisijos sprendimas, patvirtinantis Bendrijos veiksmų visuomenės sveikatos srityje programos (2003–2008 m.), įskaitant metinę veiksmų programą dotacijų srityje, įgyvendinimo veiksmų planą 2004 metamsTekstas svarbus EEE.

text:
Svarbus teisinis pranešimas

|

32004D0192

Oficialusis leidinys L 060 , 27/02/2004 p. 0058 - 0070

		Komisijos sprendimas2004 m. vasario 25 d.patvirtinantis Bendrijos veiksmų visuomenės sveikatos srityje programos (2003–2008 m.), įskaitant metinę veiksmų programą dotacijų srityje, įgyvendinimo veiksmų planą 2004 metams(tekstas svarbus EEE)(2004/192/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [1], ypač į jo 110 straipsnį,atsižvelgdama į 2002 m. gruodžio 23 d. Komisijos reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles [2], ypač į jo 166 straipsnį,atsižvelgdama į 2002 m. rugsėjo 23 d. Europos Parlamento ir Tarybos sprendimą Nr. 1786/2002/EB, patvirtinantį Bendrijos veiksmų visuomenės sveikatos srityje programą (2003–2008 m.) [3], ypač į jo 8 straipsnį,kadangi:(1) Reglamento (EB, Euratomas) Nr. 1605/2002 110 straipsnyje nustatyta, kad dotacijos skiriamos pagal metinę programą, kuri skelbiama metų pradžioje.(2) Pagal Reglamento (EB, Euratomas) Nr. 2342/2002 166 straipsnį metinę dotacijų darbo programą priima Komisija; joje nurodomas pagrindinis teisės aktas, tikslai, kvietimų teikti pasiūlymus skelbimo tvarkaraštis, nurodant orientacinę sumą ir tikėtinus rezultatus.(3) Pagal 2003 m. kovo 28 d. Komisijos sprendimo dėl Europos Bendrijų bendrojo biudžeto (Komisijos skirsnio) įgyvendinimo vidaus taisyklių 15 straipsnio 2 dalį metinė veiksmų programa dotacijų srityje yra finansavimo sprendimas kaip apibrėžta Reglamento (EB, Euratomas) Nr. 1605/2002 75 straipsnyje ir Reglamento (EB, Euratomas) Nr. 2342/2002 90 straipsnyje, jei jame nurodomi pakankamai išsamūs pagrindai.(4) Sprendimo Nr. 1786/2002/EB 8 straipsnyje numatyta, kad Komisija priima metinį darbo planą programai įgyvendinti, nustatantį prioritetus ir būtinus veiksmus, įskaitant resursų paskirstymą.(5) Todėl turėtų būti patvirtintas veiksmų planas 2004 metams.(6) Šiame sprendime numatytos priemonės atitinką pateiktą Programos komiteto nuomonę,NUSPRENDĖ:Vienintelis straipsnisPatvirtinamas Bendrijos veiksmų visuomenės sveikatos srityje programos (2003–2008 m.) įgyvendinimo veiksmų planas 2004 metams, kuris pateikiamas priede.Sveikatos ir vartotojų apsaugos generalinis direktorius paskelbia metinę programą ir užtikrina, kad ji būtų įgyvendinta.Priimta Briuselyje, 2004 m. vasario 25 d.Komisijos varduDavid ByrneKomisijos narys[1] OL L 248, 2002 9 16, p. 1.[2] OL L 357, 2002 12 31, p. 1.[3] OL L 271, 2002 10 9, p. 1.--------------------------------------------------PRIEDASBendrijos veiksmų visuomenės sveikatos srityje programos (2003–2008 m.)Veiksmų planas 2004 metams1. BENDRASIS ĮVADAS1.1. Teisinis kontekstas2002 m. rugsėjo 23 d. Europos Parlamentas ir Taryba priėmė sprendimą, patvirtinantį Bendrijos veiksmų visuomenės sveikatos srityje programą (2003–2008 m.) [1].Bendrieji programos tikslai yra tokie:a) gerinti informaciją ir žinias visuomenės sveikatos gerinimui;b) sustiprinti gebėjimą skubiai ir koordinuotai reaguoti į grėsmes sveikatai;c) skatinti sveikatingumą ir užkirsti kelią ligoms atkreipiant dėmesį į sveikatą lemiančius veiksnius visose politikos kryptyse ir veiklose.Programa padeda:a) užtikrinti aukštą žmogaus sveikatos apsaugos lygį, apibrėžiant ir įgyvendinant visas Bendrijos politikos kryptis ir veiklas, skatinant integruotą ir tarpsektorinę sveikatos strategiją;b) spręsti sveikatos nelygybės problemas;c) skatinti valstybių narių bendradarbiavimą Sutarties 152 straipsnyje išvardytose srityse.Bendrųjų programos tikslų siekiama sprendimo priede išvardytais veiksmais. Sprendimo 3 straipsnyje nustatytos įvairių formų veiklos, kuriomis siekiama įgyvendinti veiksmus pagal penkis pagrindinius punktus (su stebėjimu ir greito reagavimo sistemomis susijusios veiklos; sveikatos veiksniams skirtos veiklos; su įstatymais susijusios veiklos; su konsultacijomis, žiniomis ir informacija susijusios veiklos; nevyriausybinių organizacijų koordinavimo Europos lygiu skatinimas).Šie tikslai, veiksmai ir veikla sudaro kasmet patvirtinamų programos veiksmų planų pagrindą ir nustato prioritetines veiklos sritis, įskaitant ir išteklių paskirstymą.2003 m. paskelbus kvietimą pateikti pasiūlymus, pagrįstą tų metų veiksmų planu, buvo pateiktos 427 projektų paraiškos, kuriose iš viso buvo prašoma daugiau kaip 500 milijonų eurų paramos, tai yra, 10 kartų daugiau nei nustatytas 2003 m. biudžetas. Tai aiškiai rodo didelį domėjimąsi naująja programa ir Europos bendrijos darbais visuomenės sveikatos srityje apskritai. Kadangi buvo pateikta per daug projektų, pagal 2003 m. biudžetą parama gali būti suteikta ribotam skaičiui pateiktų paraiškų. Tačiau šie projektai sudarys galimybę pradėti veiksmingą veiklą pagal daugelį veiksmų plano prioritetinių sričių. 2004 m. veiksmų planu siekiama plėtoti veiklą, pradėtą praėjusiais metais.2004 m. 10 stojančiųjų šalių taps pilnateisėmis ES narėmis ir dalyvaus programoje visapusiškai, ne vien tik kaip "aktyvūs stebėtojai" Komisijai padedančio valstybių narių atstovų komiteto posėdžiuose. Komisija užtikrins, kad programoje veiksmingai dalyvautų ne tik šios šalys, bet ir trys šalys kandidatės bei EEE/ELPA valstybės.1.2. Politikos kontekstasVisuomenės sveikatos programa yra pagrindinė Bendrijos sveikatos strategijos vystymo priemonė. Sprendimo 2 straipsnio 3 dalyje nurodyta, kad programa padės skatinti integruotą ir tarpsektorinę strategiją. Siekiant skatinti sinergiją ir išvengti dubliavimo, vienas iš pagrindinių elementų yra plėtoti ryšius su atitinkamomis Bendrijos programomis ir veiksmais, taip pat su regioninėmis iniciatyvomis.Programos veiksmai turėtų informuoti, remti ir skatinti Bendrijos sveikatos strategijos prioritetinių sričių politikos tobulinimą ir įgyvendinimą. 2004 m. Komisija ketina pristatyti komunikatą dėl tolesnės šios strategijos plėtros. Programa vaidina svarbų vaidmenį šiame procese. Tobulinant politiką, pirmiausia – per ES sveikatos forumą, visapusiškai dalyvauja pagrindiniai sveikatos srities subjektai.Bus skatinama projektų, derinančių veiksmus, skirtus specifiniam visuomenės sveikatos klausimui spręsti, integracija ir koordinacija. Pavyzdžiui, veikla sveikatos informavimo ir žinių srityje turėtų remti skubios reagavimo veiklos tinkamą planavimą ir orientavimą, taip pat veiksmus, skirtus sveikatą lemiančiams veiksniams nustatyti. Bus pasinaudota darbo grupių, kurios bus įsteigtos 2003 m. sveikatos priežiūros sistemai remti, veikla, taip pat tų komitetų ir darbo grupių, kurios buvo įsteigtos grėsmių sveikatai srityje, veikla.Bus siekiama sinergijos ir papildyti darbą, kurį atlieka atitinkamos tarptautinės organizacijos, dirbančios sveikatos srityje, pavyzdžiui, Pasaulio sveikatos organizacija (PSO), Europos Taryba ir Ekonominio bendradarbiavimo ir plėtros organizacija (EBPO); įgyvendinant programos veiksmus, bus toliau stiprinamas bendradarbiavimas su šiomis organizacijomis. Siekiant pasidalinti patirtimi ir geriausia praktika, taip pat bus plėtojamas bendradarbiavimas su trečiosiomis šalimis.Atsižvelgiant į praktiką įgyvendinant 2003 m. veiksmų planą, buvo nuspręsta negrupuoti kelių veiksmų į persidengiančias bendrąsias temas, kaip buvo daroma praėjusiais metais. Komisija ypatingą dėmesį skirs projektams, kurie skiriami nelygybės klausimams, padeda plėtros procesui, skatina geriausią praktiką visuomenės sveikatos srityje, stiprina visuomenės sveikatos pajėgumus ir įgūdžius bei padeda ruoštis ES ligų prevencijos ir kontrolės centro įsteigimui [2]. Taip Komisija užtikrina, kad pagrindiniams tinklams užkrečiamųjų ligų srityje būtų ir toliau teikiama parama, kol pradės veikti planuojamas Europos centras, kuriame bus numatytas biudžetas teikti finansinę paramą šių tinklų veiklai.Siekiant informuoti ir orientuoti, 2004 metams buvo nustatytos tokios prioritetinės veiklos sritys:1. sveikatos informacija: sveikatos informacinės sistemos parengimas ir koordinavimas; sveikatos priežiūros sistemos veikla; sveikatos klausimų analizės ir pranešimų apie juos mechanizmai bei ataskaitų apie visuomenės sveikatą rengimas; priėjimo prie duomenų ir duomenų perdavimo ES lygiu (ES visuomenės sveikatos portalas) ir kitose skelbimo vietose gerinimas; elektroninė sveikata; sveikatos poveikio vertinimas; valstybių narių bendradarbiavimas sveikatos politikos klausimais;2. grėsmės sveikatai: stebėjimo plėtra ir integracija; kraujo ir organų saugumas; atsparumo mikrobams kontrolės strategijos; laboratorijų tinklo kūrimas ir kokybės gerinimas; tikslingas pajėgumų kūrimas;3. sveikatą lemiantys veiksniai: tabakas; alkoholis; narkotikai; mityba ir fizinis aktyvumas; seksualinė ir reprodukcinė sveikata; psichinė sveikata; sužalojimų prevencija; sveikatą lemiantys aplinkos apsaugos veiksniai; sveikatą lemiantys socialiniai ekonominiai veiksniai; sveikatingumo skatinimas ypatingomis priemonėmis; mokymas apie visuomenės sveikatą; ligų, ypač širdies ir kraujagyslių sistemos ligų, vėžio ir diabeto, prevencija.Europos bendrijos šeštojoje pamatinėje mokslinių tyrimų programoje [3] numatyta mokslinė parama Bendrijos politikos sritims. Šiuo ypatingu moksliniu tyrimu siekiama paremti tas politikos sritis, kurios yra konkrečiai skirtos įvairiose Bendrijos politikos srityse esantiems susijusiems poreikiams, kurie yra jautrūs politikos pokyčiams. Prioritetiniai uždaviniai buvo nustatyti glaudžiai bendradarbiaujant su įvairiomis Komisijos tarnybomis, įskaitant Sveikatos ir vartotojų apsaugos generalinį direktoratą. Visuomenės sveikatai svarbius uždavinius galima rasti specialiojoje mokslinių tyrimų, technologijų plėtros ir demonstravimo veiklos programoje "Europos mokslinių tyrimų erdvės integracija ir stiprinimas (2002–2006 m.)" [4], "Politikai skirtų mokslinių tyrimų" dalies 2 skirsnyje "Sveikatos, saugumo ir galimybių suteikimas Europos žmonėms".Pagal skirsnį "Sveikatos, saugumo ir galimybių suteikimas Europos žmonėms" visuomenės sveikatai svarbios sritys yra:1.2.1. sveikatą lemiantys veiksniai, aukštos kokybės ir subalansuotų sveikatos priežiūros paslaugų teikimas, pensijų sistemos (ypač atsižvelgiant į senėjimo ir demografinius pokyčius);1.2.2. visuomenės sveikatos klausimai, įskaitant ligų prevencijai svarbią epidemiologiją, reagavimą į atsirandančias retas ir užkrečiamąsias ligas, alergijos, procedūros donorų kraujui ir organams apsaugoti, ne su gyvūnais atliekamų bandymų metodai;1.2.3. aplinkos apsaugos klausimų įtaka sveikatai (įskaitant darbuotojų saugą ir rizikos įvertinimo metodus, stichinių nelaimių rizikos žmonėms mažinimą);1.2.4. su civiline sauga susiję klausimai (įskaitant biologinį saugumą ir apsaugą nuo rizikos, kylančios dėl teroristų išpuolių) ir krizių valdymas.Siekiama, kad šiose srityse atliekami moksliniai tyrimai prisidėtų prie Bendrijos veiksmų visuomenės sveikatos srityje programos 2004 m. veiksmų plano, tokiu būdu sudarydami pagrindą Bendrijos sveikatos strategijai plėtoti. Paskutinis kvietimas teikti pasiūlymus (trečiasis kvietimas) buvo paskelbtas 2003 m. spalio 10 d. ir baigėsi 2004 m. sausio 13 d. [5]1.3. Išteklių paskirstymasVeiksmai pagal šią programą turi prisidėti prie aukšto lygio sveikatos apsaugos ir pagerinti visuomenės sveikatą. Finansuojama gali būti projektų dotacijomis ir viešosiomis sutartimis (konkursais).Šiame veiksmų plane pateikiamas bendras aprašymas veiksmų, kurie turi būti pradėti 2004 metais. Kai kurie iš jų bus įgyvendinti paskelbus kvietimą teikti pasiūlymus "Visuomenės sveikata – 2004 m.", kuris 2004 m. vasario mėn. (orientacinė data) bus paskelbtas Oficialiajame leidinyje. Kvietimui teikti pasiūlymus "Visuomenės sveikata – 2004 m." taikomos dokumente "Visuomenės sveikatos programos veiksmų atrinkimo ir finansavimo taisyklės, kriterijai ir tvarka" numatytos taisyklės, kriterijai ir tvarka, kurie taikomi atrenkant ir finansuojant projektus, skirtus programos veiksmams įgyvendinti (žr. 2003 m. kovo 10 d. Sprendimą C(2003) 690, paskelbtą OL C 62, 2003 3 15, ypač 1.1, 1.2, 1.3, 2, 3.A, 3.B (14, 15, 16, 17, 19, 20) skirsnius).Pareiškėjai turi pateikti pasiūlymus per du mėnesius nuo kvietimo teikti pasiūlymus paskelbimo Oficialiajame leidinyje.Manoma, kad po šio termino pabaigos reikės dar penkių mėnesių visoms procedūroms, susijusioms su Komisijos sprendimu dėl finansinės paramos, įgyvendinti.Specialūs kvietimai dalyvauti konkurse bus skelbiami konkursams, kurie skirti konkretiems veiksmų plano skirsniams įgyvendinti.Biudžeto eilutė veiklos kreditams yra 17 03 01 01 – Visuomenės sveikata (2003–2008 m.).Biudžeto eilutė administravimo kreditams yra 17 01 04 02 – Visuomenės sveikata (2003–2008 m.) – Išlaidos administraciniam valdymui.Finansinis programos paketas 2003–2008 m. yra 312 milijonų eurų. 2004 m. planuojama skirti (biudžetinis įsipareigojimas) maždaug 58750000 eurų (ES 25) [6] /52222223 eurus (ES 15). Prie šio biudžeto reikėtų pridėti:- EEE/ELPA šalių įnašą: apskaičiuota maždaug 1281150 eurų (ES 25) [7] /1190800 eurų (ES 15),- trijų šalių kandidačių (Bulgarijos, Rumunijos ir Turkijos) įnašą: apskaičiuota maždaug 1317621 euras [8].Todėl bendras apskaičiuotas 2004 m. biudžetas yra maždaug 61348771 euro (ES 25) [9] [10] /54730644 eurų (ES 15) [11] dydžio.Į jį įeina veiklos biudžeto ištekliai (dotacijos ir kvietimai dalyvauti konkurse), techninės ir administracinės pagalbos ištekliai ir paramos išlaidos (įskaitant programos įgyvendinimo struktūrines priemones).Visas apskaičiuotas veiklos biudžetas yra maždaug 53720616 eurų (ES 25) [12] [13] /47942000 eurų (ES 15) [14] dydžio.Visas apskaičiuotas administracinis biudžetas yra maždaug 7628155 eurų (ES 25) [15] [16] /6788644 eurų (ES 15) [17] dydžio.Paskirstant išteklius bus išlaikyta pusiausvyra tarp įvairių programos prioritetinių sričių. Tačiau pirmoji prioritetinė sritis gaus šiek tiek daugiau pinigų negu kitos dvi, todėl finansinis paketas padalintas į 36 % (ypač siekiant sudaryti sąlygas imtis veiksmų keičiantis informacija apie retas ligas), 32 % ir 32 % dalis [18]. Ši sąmata buvo peržiūrėta, palyginant su 2003 metais, kad būtų atsižvelgta į biudžetą, kuris buvo galiausiai įgyvendintas kiekvienoje prioritetinėje srityje. Ši sąmata taip pat turės būti peržiūrėta atsižvelgiant į 2004 m. veiksmų planui įgyvendinti pateiktų projektų ir konkursų skaičių, kokybę ir dydį. Kvietimams dalyvauti konkurse siūloma išleisti mažiau nei 10 % veiklos biudžeto. Orientacinė bendra suma kvietimams dalyvauti konkurse sudarytų iki 5372062 eurų (ES 25) [19] [20] /4794200 eurų (ES 15) [21]. Taigi orientacinė bendra suma kvietimams teikti pasiūlymus sudarytų apie 48348554 eurus (ES 25) [22] [23] /43147800 eurų (ES 15) [24].Atsižvelgiant į Bendrijos dotacijų papildomą ir motyvacinį pobūdį, bent 40 % projekto išlaidų turėtų būti dengiamos iš kitų šaltinių, ne iš "Visuomenės sveikatos" programos. Taigi finansinė parama pagal šią programą iš principo galėtų skiriama iki 60 % aptariamų projektų remtinų išlaidų. Įprastinė suma turėtų būti mažesnė už 60 %. Kiekvienu konkrečiu atveju Komisija nuspręs, kokią didžiausią procentinę dalį skirti.Tačiau išimtiniais atvejais galimas 80 % remtinų išlaidų bendras finansavimas, jei projektas turi svarbios Europai pridėtinės vertės, jame svariai dalyvauja stojančios valstybės ir šalys kandidatės, taip pat atsižvelgiant į pirmiau nustatytas persidengiančias bendrąsias temas.Paprastai visi bendrai finansuojami projektai vykdomi ne ilgiau kaip trejus metus.2. 2004 M. PRIORITETINĖS SRITYSSiekiant aiškumo veiksmai yra sugrupuoti į grupes pagal 1.2 dalyje nurodytas prioritetines sritis: sveikatos informacija, grėsmės sveikatai ir sveikatą lemiantys veiksniai. Kiekvienas veiksmas atitinka atitinkamą Sprendimo Nr. 1786/2002/EB straipsnį/priedą.2003 m. veiksmų plane turėjo būti numatyti pagrindai išsamiai visuomenės sveikatos programai įgyvendinti. Atsižvelgiant į labai platų tų metų veiksmų planą, 2004 m. labiau tiktų mažesnis. 2004 m. veiksmų plane programos ištekliai bus skirti mažesniam pagrindinių prioritetų ir veiksmų sričių kiekiui (26 vietoje 29). Jos buvo nustatytos atsižvelgiant į poreikį remti valstybių narių veiksmus ir platesnį bendradarbiavimą ES kontekste, teisinius įsipareigojimus ir jų įgyvendinimą, pagrindinius susirūpinimą keliančius klausimus, kuriuos nurodė Europos Vadovų Taryba, Taryba ir Parlamentas; taip pat į poreikį užtikrinti pagal ankstesnes visuomenės sveikatos programas [25] pradėtos veiklos tęstinumą, jei akivaizdžiai įrodyta, kad tokia veikla yra vertinga ir svarbi šiai naujajai programai, ir taip pat veiksmus, kurie buvo bendrai finansuoti pagal 2003 m. kvietimą pateikti pasiūlymus. Nepaisant to, planuojama sumažinti būsimųjų veiksmų planų veiksmų sritis, kad būtų skatinama veikla tose srityse kuriose buvo atrinkta nedaug pasiūlymų.Ta veikla, kuri buvo numatyta programoje, bet nebuvo nurodyta kaip prioritetinė 2004 metais, gali būti finansuojama tik tuomet, jei po paskirstymo prioritetinėms sritims lieka pinigų. 2004 m. prioritetiniai veiksmai yra:2.1. Sveikatos informacijaToliau bus remiamasi projektais, kurie buvo remiami pagal 2003 m. veiksmų programos sveikatos informacijos ir žinių srityje kvietimus teikti pasiūlymus ir kvietimus dalyvauti konkurse, plėtojama subalansuota informacijos ir žinių sistema ES lygiu. Ji apima duomenų apibūdinimą, rinkimą ir keitimąsi jais. Sistemos rezultatai – įskaitant ataskaitas ir analizes, skirtas specialioms gyventojų grupėms ar sveikatos klausimams – padės parengti politinius dokumentus Bendrijos lygiu.2.1.1. Sveikatos informacijos ir žinių sistemos plėtojimas ir koordinavimas (3 straipsnio 2 dalies d punktas, priedo 1.1, 1.3 punktai)Šiuo veiksmu siekiama plėtoti sveikatos informacijos ir žinių strategiją, sukurti reikiamas koordinavimo ir patariamąsias struktūras, spręsti plėtros klausimus ir prisidėti prie bendro planavimo proceso sveikatos informacijos ir žinių sistemai įgyvendinti. Siekiant supaprastinti duomenų teikimą bus praktiškai palaikomas, stiprinamas, įgyvendinamas bendradarbiavimas su tarptautinėmis organizacijomis, pavyzdžiui, PSO, jos observatorijomis ir EBPO.Elementai, kuriuos reikia įgyvendinti, yra:1. "pirmojo etapo ES sveikatos rodiklių grupės" veiklos pradėjimas, surenkant susijusius duomenis:(http://europa.eu.int/comm/health/ph_information/indicators/indic_data_en.htm);2. tolesnis techninis mokslinis darbas su ES sveikatos rodikliais ir esamų rodiklių apibrėžimų tobulinimas;3. tęsiama parama atsakingų už sveikatos informaciją ir žinias institucijų tinklui, užtikrinamas veiksmingas stojančiųjų šalių ir tarptautinių organizacijų dalyvavimas;4. pradedamas darbo grupės vadovų tinklo koordinavimas (žr. 2.1.2).2.1.2. Sveikatos informacijos ir žinių sistemos eksploatacija (3 straipsnio 2 dalies d punktas, priedo 1.1, 1.4 punktai)Šiuo veiksmu siekiama progresyviai naudoti bendrą išsamią ES sveikatos informacijos ir žinių sistemą. Atsižvelgiant į sistemos reikalavimus, į ją turi būti įmanoma įvesti informaciją ir žinias apie kuo daugiau visuomenės sveikatos temų.Sistemai padės įvairios darbo grupės (tiek esančios, tiek ir būsimos), kurios skirtos konkrečioms visuomenės sveikatos temoms nagrinėti. Siekiant skatinti sinergiją ir išvengti dubliavimosi, kartu su valstybėmis narėmis bus sukurta statistinė sistemos dalis, prireikus pasinaudojant Bendrijos statistikos programa. Tuomet pagal šią programą įsteigtos darbo grupės ir struktūros pagal 2003–2007 m. Bendrijos statistikos programą [26] sudarys atitinkamus susitarimus. Tokiems veiksmams kaip, pavyzdžiui, tolesnė turimų duomenų analizė, duomenų bazių užpildymas ir duomenų kokybės bei palyginamumo gerinimas, atlikti bus daromi jungtiniai projektai. Turėtų būti užtikrintas panašus koordinavimas ir su kitomis susijusiomis tarptautinėmis organizacijomis, pavyzdžiui, PSO ir EBPO.- Nagrinėjamos laiko atkarpos "pirmojo etapo pagrindinių ES sveikatos rodiklių grupei", apie kuriuos yra duomenų Eurostat (taip pat žr.:http://europa.eu.int/comm/health/ph_information/indicators/indic_data_en.htm).- Duomenys iš ad hoc duomenų rinkinių paverčiami sisteminiais duomenų rinkiniais, kad būtų sudarytos dėsningos sveikatos rodiklių laiko atkarpos.- Sveikatos sistemos darbo grupė dirbs, kad surinktų atitinkamus duomenis, kurie būtų naudingi "pirmojo etapo pagrindinių ES sveikatos rodiklių grupei".- Įgyvendinami Europos sveikatos tyrimų apklausos būdu moduliai, kad būtų papildyta "pirmojo etapo pagrindinių ES sveikatos rodiklių grupė" [27].Darbo grupės remiamos tokiose srityse:1. gyvenimo būdas ir kiti sveikatą lemiantys veiksniai (įskaitant seksualinės ir reprodukcinės sveikatos aspektus);2. sergamumas (įskaitant vėžį ir retas ligas);3. sveikatos sistemos (įskaitant prevencijos ir skatinimo aspektus);4. sveikata ir aplinka (įskaitant ypatingą aplinką, pavyzdžiui, darbo vietą, mokyklą ar ligoninę);5. psichinė sveikata;6. nelaimingi atsitikimai ir sužalojimai (įskaitant susižalojimus, savižudybes ir prievartą).Įsteigiamos Bendrijos sveikatos rodiklių darbo grupės.Atsižvelgiant į jau finansuotą veiklą gali būti remiami esantys Europos lygio duomenų ir informacijos tinklai.Tarp kiekvienos darbo grupės funkcijų bus socialinės nelygybės, lyčių aspekto integravimo ir amžiaus klausimai.Aptariant retas ligas (2.3 straipsnis) ir sergamumo darbo grupę, retomis ligomis, įskaitant genetinės kilmės ligas, laikomos gyvybei grėsmę keliančios arba chroniškai sekinančios ligos, kurios yra taip retai paplitusios, kad su jomis kovoti reikia specialių suderintų pastangų. Nuorodai: retas paplitimas ES yra toks paplitimas, kai tam tikra liga serga mažiau kaip penki žmonės iš 10000. Prioritetiniai veiksmai būtų:1. keitimasis informacija apie retas ligas, pasinaudojant esančiais Europos informacijos tinklais. Informacija apima ligos pavadinimą, paplitimo ES lygį, sinonimus, bendrą negalavimų aprašymą, simptomus, priežastis, epidemiologinius duomenis, prevencines priemones, standartines gydymo priemones (pvz., retieji vaistai), klinikinius bandymus, diagnostines laboratorijas ir specializuotas konsultacijas, mokslinių tyrimų programas ir papildomos informacijos šaltinius. Apie šią turimą informaciją bus plačiai paskelbta, taip pat ir internete;2. reta liga sergančių žmonių arba savanorių ir susijusių profesionalų tarpusavio keitimosi informacija strategijų ir mechanizmų kūrimas bei koordinavimas Bendrijos lygiu, kad būtų skatinamas darbo tęstinumas ir tarptautinis bendradarbiavimas.2.1.3. Sveikatos klausimų ataskaitų ir analizės mechanizmų kūrimas bei visuomenės sveikatos pranešimų rengimas (3 straipsnio 2 dalies d punktas, priedo 1.3, 1.4 punktai)Prioritetas bus teikiamas tokioms temoms:1. sveikatos būklė, įskaitant gyvenimo būdą ir kitus sveikatą lemiančius veiksnius;2. su seksualine ir reprodukcine sveikata susiję klausimai;3. nelaimingų atsitikimų ir sužalojimų ES, įskaitant susižalojimus, savižudybes ir prievartą, ekonominės ir socialinės pasekmės;4. senėjimas ir sveikata;5. sveikata ir lytis;6. vaikų ir jaunimo sveikata;7. ypatingi sveikatos ir aplinkos aspektai;8. nedarbas, skurdas ir sveikata.Be to, toliau bus bendradarbiaujama su Sveikatos įrodymų tinklu ( HEN), kurį valdo PSO Europos regionas.2.1.4. Priėjimo prie duomenų ES lygiu ir jų perdavimo gerinimas (3 straipsnio 2 dalies d punktas, priedo 1.6, 1.7, 1.8 punktai)Veiksmai šioje srityje – tai lanksčios technologinės platformos suteikimas sukuriant visuomenės sveikatos portalą, siekiant pagerinti piliečių informuotumą ir žinias. Iniciatyvos, kurias reikia įgyvendinti 2004 metais, yra:1. vartotojų sujungimas į tinklą, esančių informacijos perdavimo ir skubaus įspėjimo sistemų palaikymas ir tobulinimas;2. portalo plėtojimas;3. Europos Sąjungos sveikatos informacijos tinklo (Euphin) palaikymas ir plėtojimas;4. darbo grupių apdorotos informacijos perdavimas (žr. 2.1.2);5. turinio produkcijos, Europos Sąjungos visuomenės sveikatos informacijos tinklo (Euphin) ir sveikatos portalo susiejimas;6. susiejimas su kitomis portalų iniciatyvomis, pirmiausia – G10 farmacijos iniciatyva.2.1.5. Elektroninė sveikata (3 straipsnio 2 dalies d punktas, priedo 1.7, 1.8 punktai)Šiuo veiksmu siekiama skatinti elektroninės sveikatos ES vystymą, pagrįstą pagal mokslinių tyrimų programas finansuotų projektų rezultatais (žr. www.cordis.lu). Jis kuriamas glaudžiai siejant su elektroninės Europos programa.Remiantis sveikatos informacijos ir žinių veiksmais toliau bus plėtojama subalansuota informacijos sistema ES lygiu. Ji apima duomenų apibūdinimą, surinkimą ir keitimąsi jais, remiantis turimais ar renkamais duomenimis ir atsižvelgiant į valstybių narių bei šalių kandidačių poziciją. Sistemos rezultatai – įskaitant ataskaitas ir analizes, skirtas specialioms gyventojų grupėms ar sveikatos klausimams – padės parengti papildomus politinius dokumentus Bendrijos lygiu.2.1.6. Valstybių narių bendradarbiavimas (3 straipsnio 2 dalies d punktas, priedo 1.5 punktas)Didėjantis sveikatos sistemų ir sveikatos politikų tarpusavio ryšys iškelia nemažai sveikatos politikos klausimų, kurie turi būti sprendžiami valstybėms narėms bendradarbiaujant. 2004 metais veiksmai bus remiami atsižvelgiant į aukšto lygio svarstymus apie pacientų mobilumą bei sveikatos priežiūros raidą Europos Sąjungoje.Prioritetiniais laikomi tokie veiksmai:1. kokybės užtikrinimas Europoje: ši veikla remsis tomis veiklomis ir iniciatyvomis, kurios yra susijusios su kokybės užtikrinimu ir gerinimu bei akreditacijos sistemomis visoje Europoje; plėtos sujungimo į tinklą ir bendradarbiavimo perspektyvas (taip pat ir pacientų saugos srityje), pirmiausia – ES lygiu;2. tarptautinio bendradarbiavimo sveikatos paslaugų srityje bandomieji projektai: siekiama padėti plėtoti bendradarbiavimą, ypač tuose pasienio regionuose, kur jis iki šiol nebuvo plėtojamas, ir nustatyti galimą tokio bendradarbiavimo naudą bei su juo susijusias problemas;3. su sveikatos specialistų judėjimu susiję klausimai: buvo susirūpinta, kad sveikatos profesionalų judėjimas gali turėti nepageidaujamą poveikį tiek siunčiančių, tiek ir priimančių šalių sveikatos sistemoms ir sveikatos būklei. Projektai turėtų nustatyti potencialius sunkumus, ypač atsižvelgiant į sukurtas reakreditacijos ir kokybės užtikrinimo sistemas;4. ekonomika ir sveikata: siekiama padėti geriau suprasti, kur, kodėl ir kaip investavus į sveikatą visuose sektoriuose būtų gauta ekonominė nauda, tokiu būdu padarant svarbų konceptualų įnašą į Bendrijos veiklą sveikatos srityje. Veiksmais turėtų būti siekiama padidinti žinias apie šiuos ryšius, jie turėtų būti plėtojami glaudžiai bendradarbiaujant su kitomis susijusiomis tarptautinėmis organizacijomis.2.1.7. Poveikio sveikatai vertinimas (3 straipsnio 2 dalies c punktas, priedo 1.5 punktas)Pagrindinis programos tikslas yra plėtoti geresnį supratimą apie Bendrijos politikos ir veiksmų sveikatos srityje poveikį. Norint užtikrinti, kad jie remtų sveikatą ir kad nauda sveikatai taptų svarbiausiu politikos vystymo veiksniu bei būtų integruota į politiką, reikia veiksmingų priemonių.2004 metais bus remiama daug bandomųjų tyrimų apie konkrečių Bendrijos veiksmų ir iniciatyvų (įskaitant psichinės sveikatos srityje) poveikį sveikatai, taip pat pabrėžiant tas pamokas, kurios buvo gautos tyrimų vykdymo procese. Tyrimai pirmiausia turėtų būti skirti toms politikos sritims, kurios yra aiškiai susijusios su pagrindiniais sveikatą lemiančiais veiksniais, pavyzdžiui, žemės ūkiu ir mityba, mokesčiais ir prekyba.2.2. Greita ir suderinta reakcija į grėsmes sveikataiVeikla pagal šį skirsnį siekiama remti subalansuotų ir valstybių narių palaikomų ar numatomų duomenų ir informacijos surinkimo, patikrinimo, analizavimo ir platinimo sistemų, kurios skirtos pasiruošimui ir greitam reagavimui į grėsmes visuomenės sveikatai ir ypatingąsias padėtis, plėtojimą ir integraciją. Tokia veikla pirmiausia bus prisidedama prie bendradarbiavimo, vykdomo Bendrijos užkrečiamųjų ligų tinkle [28], kitų Bendrijos teisės aktų visuomenės sveikatos srityje, remiami atitinkami projektai Europos bendrijos mastu, remiami projektai, kurie būtų pritaikyti visoms valstybėms narėms, stojančioms šalims, šalims kandidatėms ir EEE/ELPA šalims, skatinamas esamų tinklų ir kitų bendradarbiavimo priemonių vertinimas, racionalizavimas ir integravimas.Kitos svarbiausios papildomos veiklos rūšys (vieša informacija, prevencija, švietimas), pavyzdžiui, apie ŽIV/AIDS ir lytiniu būdu plintančias ligas, numatytos kituose šio veiksmų plano skirsniuose.Kartu su veikla užkrečiamųjų ligų srityje bus vykdoma veikla, skirta kovai su sąmoningu biologinių medžiagų išleidimu į aplinką. Ši veikla ir kova su sąmoningu cheminių medžiagų išleidimu į aplinką buvo pradėtos remiantis 2001 m. lapkričio 15 d. Sveikatos ministrų išvadomis ir vėliau parengta "Bendradarbiavimo ruošiantis ir reaguojant į biologinius ir cheminius išpuolius programa" (sveikatos saugumas). Sveikatos saugumo komitetui sutikus šių veiksmų įgyvendinimo grafikas nuo 2003 m. gegužės mėn. buvo pratęstas dar 18 mėnesių laikotarpiui.2.2.1. Priežiūra (3 straipsnio 2 dalies a punktas, priedo 2.1 punktas)Šia veikla siekiama palengvinti ir paspartinti bendradarbiavimą epidemiologinės priežiūros ir užkrečiamųjų ligų kontrolės Bendrijos tinkle. Šią veiklą turėtų paskatinti Komisijos pasiūlymas įsteigti Europos ligų prevencijos ir kontrolės centrą (žr. 5 išnašą). priortetas bus teikiamas tinklų sujungimui, kad juos būtų lengviau valdyti su turimais ištekliais, ir priežiūros tinklų, kurie integruotai sprendžia prioritetinių ligų ir veiksnių problemas, kūrimui. Be to, parama bus teikiama esantiems tinklams įvertinti ir iš dalies pakeisti, kad būtų pagerinta duomenų kokybė ir palyginamumas, bei kad būtų išplėsta jų taikymo sritis (daugiau ligų/patogenų) ir apimtis (įtraukiant stojančiąsias šalis, šalis kandidates ir EEE/ELPA šalis).2.2.2. Keitimasis informacija apie skiepijimo ir imunizavimo strategijas (3 straipsnio 2 dalies a punktas, priedo 2.4, 2.5 punktai)Šia veikla siekiama skatinti gerą praktiką nustatant skiepijimo prioritetus, strateginį planavimą ir sprendimų priėmimą (remiantis moksliniais įrodymais ir loginiais pagrindais), priimant imunizavimo vaikystėje politiką ir ruošiant strategijas (pavyzdžiui, išankstinio skiepijimo ar atsargos fondo sudarymo strategijas) rimtų grėsmių sveikatai srityje, pavyzdžiui, dėl pandeminio gripo ir bioterorizmo.2.2.3. Sveikatos saugumas ir pasiruošimas (3 straipsnio 2 dalies a punktas, priedo 2.4 punktas)Šia veikla siekiama kurti metodus ir strategijas, kaip paruošti valstybes nares, stojančias šalis, šalis kandidates ir EEE/ELPA šalis bei visą Bendriją potencialioms sąmoningo biologinių ar cheminių medžiagų išleidimo į aplinką grėsmėms. Prioritetas bus teikiamas:1. bendradarbiavimui biologinių medžiagų laboratorinės diagnostikos srityje;2. nagrinėjimui galimybių dėl apsinuodijimo centrų užfiksuotų sindromų, kuriuos sąlygojo cheminių medžiagų poveikis, ir išpuoliuose naudotinų cheminių medžiagų nustatymo priežiūros sistemos sukūrimo;3. vėdinimo ir vandens sistemų padarymui nekenksmingomis po biologinio/cheminio ginklo panaudojimo.2.2.4. Kraujo, audinių ir organų saugumas (3 straipsnio 2 dalies a punktas, priedo 2.6, 2.7 punktai)Prioritetiniais veiksmais kraujo srityje pagal 2004 m. veiksmų planą siekiama remti kokybės valdymo programų kūrimą ir įgyvendinimą, kad būtų pagerintas Bendrijoje atliekamo donorų kraujo davimo saugumas.Prioritetiniais veiksmais organų srityje siekiama sukurti ES strategiją dėl persodinimui naudojamų organų kiekio didinimo ir informuotumo apie juos plėtojimo.2.2.5. Atsparumas mikrobams (3 straipsnio 2 dalies a punktas, priedo 2.9 punktas)Veikla turėtų remti 2001 m. liepos mėn. Komisijos komunikate išdėstytą "Atsparumo mikrobams strategiją [29]. Prioritetas bus teikiamas tinkamo priešmikrobinių medžiagų žmonėms skirtuose vaistuose naudojimo geros praktikos principų ir gairių kūrimui kartu su kompetentingomis institucijomis, taip pat veiklai, kuri skatina švietimo ir intervencijos programas, kurios skirtos sveikatos profesionalams ir ligoninėms kovoti su mikrobais."2.2.6. Laboratorijų jungimo į tinklą rėmimas (3 straipsnio 2 dalies a punktas, priedo 2.4 punktas)Šiuo veiksmu siekiama remti Europos laboratorijų jungimą į tinklą ir bendradarbiavimą; skatinti kokybės užtikrinimą, akreditacijos sistemų įgyvendinimą ir laboratorinių metodų standartizavimą, kad būtų galima lyginti duomenis. Prioritetas bus teikiamas mikrobiologinių laboratorijų išoriniam kokybės užtikrinimui, kokybės gerinimui, kvalifikacijos įvertinimui ir akreditacijos sistemoms, siekiant plėtoti etaloninių laboratorijų tinklus ir didinti visuomenės sveikatos laboratorijų galimybes.2.2.7. Pajėgumų didinimas (3 straipsnio 2 dalies a punktas, priedo 2.2 punktas)Šiuo veiksmu siekiama didinti bendradarbiavimą Bendrijos lygiu, plėtojant Europos sugebėjimus prireikus suteikti kvalifikuotą ekspertizę visuomenės sveikatos klausimais, taip pat didinant šiuos stojančiųjų šalių, šalių kandidačių ir EEE/ELPA šalių sugebėjimus. Juo siekiama nustatyti tiriamosios epidemiologijos mokymo, bendras metodologijas ir praktinę patirtį, holistinius visuomenės sveikatos metodus ir šiuolaikinius laboratorijų metodus bei analizės būdus.2.3. Sveikatą lemiantys veiksniaiSkiriant dėmesį pagrindiniams sveikatą lemiantiems veiksniams galima sumažinti ligos naštą ir skatinti visos visuomenės sveikatingumą. Sveikatą lemiantys veiksniai gali būti grupuojami į tokias grupes: asmeninis elgesys ir gyvenimo būdas, bendruomenėje daroma įtaka, kuri gali padėti ar kenkti sveikatai, gyvenimo ir darbo sąlygos, sveikatos paslaugų prieinamumas ir bendros socialinės, ekonominės, kultūrinės ir aplinkos sąlygos.Veiksmingam darbui su sveikatą lemiančiais veiksniais reikia įvairių metodų. Įrodyta, kad kai kuriems veiksniams ypač efektyvus yra aplinkos metodas. Pavyzdžiui, remiančios aplinkos kūrimas bendruomenėse gali sustiprinti socialinį kapitalą ir palengvinti sveiko elgesio vyravimą. Sveikatos priežiūros paslaugos yra svarbūs veiksniai tiek sveikatai, tiek ir sveikatos skatinimo ir ligų prevencijos aplinkai. Be to, dėmesio sutelkimas individualioms sveikatos situacijoms kartais gali būti geriausias metodas konkretiems rezultatams pasiekti. Tačiau bendrieji sveikatą lemiantys veiksniai geriausiai tvarkomi politikos iniciatyvomis bendresniu lygiu.Bendrijos veiksmais šioje srityje siekiama dviejų tikslų. Pirma, skatinti ir remti tokius veiksmus ir tinklus, kuriais renkama, teikiama ir keičiama informacija, kad būtų galima įvertinti ir plėtoti Bendrijos politiką, strategijas ir priemones, skirtas veiksmingų iniciatyvų, kuriomis siekiama nagrinėti sveikatą lemiančius veiksnius, kūrimui. Antra, siekiama skatinti ir stimuliuoti šalių pastangas šioje srityje, pavyzdžiui, kuriant novatoriškus projektus, kurie pasitarnautų kaip veiksmingos praktikos pavyzdžiai.Toliau išvardytiems veiksmams taikomi tokie principai. Pirmiausia, jei įmanoma, bus remiamasi pagal ankstesnes Bendrijos visuomenės sveikatos programas įgyta patirtimi ir finansavimu. Antra, socialiniai ekonominiai veiksniai yra svarbi priežastis, dėl kurios Europoje yra įvairios sveikatos būklės. Greta šioje srityje pradėtų specialių veiksmų (kaip nurodyta toliau pateiktame 2.3.9 punkte), dėmesys šiems veiksniams bus teikiamas visuose veiksmuose, kuriais siekiama spręsti su gyvenimo būdu susijusių sveikatą lemiančių veiksnių klausimus. Galiausiai sprendžiant sveikatą lemiančių veiksnių klausimus bus atsižvelgiama į gyvenimo ciklo metodus – pirmiausia į senstančios visuomenės problemas.2004 m. prioritetai yra tokie:ŽALINGI ĮPROČIAI:2.3.1. Tabakas (3 straipsnio 2 dalies b punktas, priedo 3.1 punktas)Skatinti ir remti tabako kontrolės priemones ir tabako prevencijos veiksmus.2.3.1.1. Rūkymo prevencija ir metimas rūkyti1. Metimo rūkyti ir sveikatos švietimo politika bei geriausia praktika2. Skatinti strategijas, skirtas visuomenei apsaugoti nuo pasyvaus rūkymo rizikos3. Skatinti strategijas, kuriomis siekiama, kad rūkymas nebūtų laikomas normaliu reiškiniu, įskaitant tas strategijas ir priemones, kurios skirtos rūkymo paplitimui mažinti.4. Skatinti sveikatos priežiūros profesionalų teigiamą vaidmenį, kurį jie gali turėti rūkymo prevencijos ir metimo rūkyti politikojeŠie veiksmai bus derinami su veikla, vykdoma pagal Bendrijos tabako fondo programą, kad būtų išvengta dubliavimosi ir pasiekta sinergija.2.3.1.2. Teisinės priemonėsIšsami teisinė programa yra Komisijos kovos su rūkymu, kaip pagrindiniu sveikatą lemiančiu veiksniu, bendros strategijos dalis. Iki 2004 m. pabaigos šioje teisinėje programoje numatyta galimybė aptarti būsimą teisinę priemonę ingredientų srityje ir Komisijos sprendimus/reglamentus matavimo metodų, įspėjimų apie grėsmę sveikatai, žymėjimo ir užrašų srityje.Be to, Komisijai reikės pateikti Tabako produktų direktyvos [30] taikymo ataskaitą.Komisija taip pat reikiamai įgyvendins Tabako reklamos direktyvą [31] ir pasiūlys būtinus direktyvos pakeitimus.Be to, pasirašius PSO tabako kontrolės pagrindų konvenciją, Komisija aktyviai dalyvaus atviros tarpvyriausybinės grupės, kuri bus įsteigta pirmajai šalių konferencijos sesijai paruošti, darbuose.Tabako kontrolės srityje reikia sukurti ir dokumentais patvirtinti kiekvienos teisinės priemonės patikimą mokslinę bazę. Taip pat reikia suaktyvinti būsimų teisės aktų ruošimo darbus. Dėl šių priežasčių veiksmų, įskaitant kvietimus dalyvauti konkurse, bus imtasi šiose srityse:1. Teisinių duomenų rinkimas, moksliniai ir techniniai patarimai:- ruošiant pasiūlymą dėl ingredientų, pilnai suderinant jį su šiuo metu Komisijos jungtinių tyrimų centre vykstančiais darbais ingredientų srityje,- rengiant sprendimus/reglamentus dėl matavimo metodų,- rengiant sprendimus/reglamentus dėl įspėjimų apie grėsmę sveikatai,- rengiant sprendimus/reglamentus dėl žymėjimo ir užrašų.2. Valstybių narių teisės aktų dėl rėmimo spausdintoje žiniasklaidoje ir informacinės visuomenės paslaugų reklamuojant tabako produktus, analizė.3. Netiesioginės reklamos ir nacionalinių renginių ar veiklos rėmimo padėties valstybėse narėse vertinimas.2.3.2. Alkoholis (3 straipsnio 2 dalies b punktas, priedo 3.1 punktas)Siekiant kovoti su alkoholio, vieno iš pagrindinių sveikatą lemiančių veiksnių Bendrijoje, sąlygotomis socialinėmis ir sveikatos problemomis, turėtų būti nagrinėjama reklamos praktika, įvertinant, kiek galima sugriežtinti valstybių narių nacionalinius įstatymus ir savireguliavimą alkoholinių gėrimų reklamos ir pardavimo srityje.2.3.3. Narkotikai (3 straipsnio 2 dalies b punktas, priedo 3.1 punktas)Siekiant remti 2003 m. birželio 18 d. Tarybos rekomendacijos dėl priklausomybės nuo narkotikų sveikatai daromos žalos prevencijos ir sumažinimo įgyvendinimą, bendradarbiaujant su EMCDDA [32] toliau bus plėtojama veiksmų įvairovė.Bus skatinama teikti pasiūlymus, kurie susiję su gyvenimo būdo metodais, skirtais piktnaudžiavimui visomis žalingomis medžiagomis, ypač poilsio vietose (pvz., naktiniuose klubuose) ir kalėjimuose, nagrinėti. Ypatingas dėmesys bus teikiamas veiksmams, kuriuose plėtojant geriausią praktiką, platinant informaciją ir gerinant bendravimą šiose srityse, naudojamasi šiuolaikiniais komunikacijų metodais.POZITYVIOJI SVEIKATA2.3.4. Mityba ir fizinis aktyvumas (3 straipsnio 2 dalies b punktas, priedo 3.1 punktas)Ketinama plėtoti veiklą, siekiant nustatyti geriausią praktiką ir pasinaudoti suderinamomis strategijomis Bendrijos mitybos ir fizinio aktyvumo srityje. Šios veiklos dėka valstybėms narėms būtų galima teikti rekomendacijas ir paramą. Didžiausias dėmesys bus teikiamas novatoriškoms priemonėms ir metodams maitinimosi įpročių gerinimo, viršsvorio ir nutukimo srityje, taip pat visų visuomenės grupių fizinio aktyvumo įpročių srityje.2004 m. gali būti remiami tokie veiksmai:1. apibūdinti, sujungti į tinklą ir platinti geriausią strategijų ir veiksmų kovojant su viršsvoriu ir nutukimu praktiką;2. apibūdinti, sujungti į tinklą ir platinti geriausią strategijų bei veiksmų remiant fizinį aktyvumą praktiką;3. į mokytojų, sveikatos profesionalų ir ligoninių darbuotojų mokymo programas įtraukti mitybos ir fizinio aktyvumo aspektus.Taip pat turėtų būti skiriamas dėmesys tinkamam veiksmų rezultatų įvertinimui.2.3.5. Seksualinė ir reprodukcinė sveikata (3 straipsnio 2 dalies b punktas, priedo 3.1 punktas)Atsižvelgiant į informaciją, gautą iš sveikatos priežiūros sistemos, siekiama plėtoti sveikatingumo skatinimo strategijas ir nustatyti geriausią praktiką seksualinio švietimo srityje (nepilnamečių nėštumas, šeimos planavimas) ir siekiant užkirsti kelią lytiniu būdu plintančioms ligoms, pavyzdžiui, ŽIV/AIDS, taip pat aptariant atitinkamus metodus mokyklai ir specialioms visuomenės grupėms.2.3.6. Psichinė sveikata (3 straipsnio 2 dalies b punktas, priedo 3.1 punktas)Sveikatingumo skatinimo programa rėmė nemažai projektų ir veiksmų, susijusių su psichine sveikata, ir Taryba priėmė Išvadas dėl psichinės sveikatos skatinimo [33].Be to, dabartinės visuomenės sveikatos programos visuomenės informacijos srityje buvo įsteigta speciali darbo grupė duomenų ir informacijos apie psichinę sveikatą rinkimo ir platinimo klausimams spręsti.Remiantis geriausios esančios praktikos peržiūra, bus finansiškai remiamas strategijų, skirtų veiksmams atitinkamoje aplinkoje, skatinančioje psichinę sveikatą, įgyvendinti, plėtojimui, ypatingą dėmesį skiriant savižudybių ir depresijos prevencijai. Specialus dėmesys taip pat bus teikiamas nenormaliems valgymo įpročiams (anoreksijai, bulimijai) ir jų prevencijai jaunimo gretose, bei paramą teikiančiai aplinkai kurti (įskaitant psichinės sveikatos skatinimą šeimos aplinkoje).2.3.7. Sužalojimų prevencija (3 straipsnio 2 dalies b punktas, priedo 3.1 punktas)Sužalojimai yra pagrindinis rūpestis ir mirtingumo bei invalidumo priežastis, pirmiausia tarp vaikų, paauglių ir pagyvenusių žmonių. 2004 m. bus sudarytas įrodymais pagrįstas geriausios praktikos ir veiksmingos politikos sąrašas.SOCIALINIAI IR APLINKOS VEIKSNIAI2.3.8. Sveikatą lemiantys aplinkos veiksniai (3 straipsnio 2 dalies b punktas, priedo 3.1 punktas)Darbe su sveikatą lemiančiais aplinkos veiksniais bus atsižvelgiama į 2003 m. birželio 11 d. Komisijos komunikate išdėstytą Europos sveikatos ir aplinkos strategiją [34].2004 m. prioritetas bus teikiamas veiksmams, kurie remia sveikatos ir aplinkos politikos ir strategijų plėtrą bei sveikatos ir aplinkos klausimų integraciją į kitas Bendrijos politikos sritis. Specialus dėmesys bus teikiamas patarimų kaip plėtoti veiklą teikimui ir patirties perdavimui, įskaitant teisės aktų leidybą ir kitas iniciatyvas sveikatos ir aplinkos sąlyčio klausimais, pirmiausia – oro taršos (įskaitant oro taršą namuose) ir elektromagnetinių laukų srityse [35].2.3.9. Socialiniai ekonominiai sveikatą lemiantys veiksniai (3 straipsnio 2 dalies b punktas, priedo 3.2 punktas)Socialinių ekonominių sveikatą lemiančių veiksnių aptarimas ir toliau bus pagrindinis programos prioritetas. 2004 m. bus remiami veiksmai šiose srityse:1. nustatyti veiksmingas strategijas, skirtas sveikatos nelygybės ir socialinių ekonominių veiksnių poveikio sveikatai klausimams spręsti, ypač socialinių ekonominių veiksnių poveikio ypatingoje aplinkoje ir toms visuomenės grupėms, kurios yra ypač paveiktos, pirmiausia socialiai atskirtiems žmonėms, mažumų atstovams ir migruojantiems žmonėms;2. plėtoti strategijas, skirtas nedarbo ir pavojingų darbo sąlygų poveikio sveikatai klausimams spręsti.2.3.10. Sveikatingumo skatinimas ypatingoje aplinkoje (3 straipsnio 2 dalies b punktas, priedo 3.5 punktas)1. Bendradarbiaujant su valstybėmis narėmis, Europos Taryba ir PSO skatinti sveikatingumą mokyklose, pasinaudojant Sveikatingumą skatinančių mokyklų Europos tinklu. Pagrindinis dėmesys bus teikiamas tam, kad visos mokyklos galėtų pasinaudoti tinklo darbais ir geriausia praktika, kad kuo daugiau mokyklų jame dalyvautų ir kad konkrečiose srityse būtų toliau ieškoma geriausios praktikos.2. Skatinti sveikatingumą darbo vietoje, stiprinant atitinkamų organizacijų siejimą ir bendradarbiavimą. Bus remiamasi nustatytais geros praktikos skatinant sveikatingumą darbo vietose modeliais, plėtojama įgyvendinimo strategija, skirta subalansuotam sveikatos gerinimui darbo vietose, ir siekiama, kad tai būtų įgyvendinama kuo daugiau valstybių narių ekonomikos sektorių. Ypatingas dėmesys bus teikiamas aplinkoms, kuriose nerūkoma, kurti darbo vietose.2.3.11. Mokymas visuomenės sveikatos srityje (3 straipsnio 2 dalies b punktas, priedo 3.6 punktas)2004 m. prioritetas bus teikiamas švietimo institucijų bendradarbiavimo dėl mokymo kursų turinio skatinimui ir bendrų Europos mokymo kursų visuomenės sveikatos srityje kūrimo rėmimui, remiantis tokiomis iniciatyvomis, kaip, pavyzdžiui, Europos visuomenės sveikatos magistrų programa ir epidemiologinių intervencijų mokymo programa (EPIET).2.3.12. Ligų prevencija (3 straipsnio 2 dalies b punktas, priedo 3.1 punktas)Remiantis ankstesnių visuomenės sveikatos programų, ypač vėžio programų [36], rezultatais, bus daroma išsami esančių gairių, geriausios praktikos rekomendacijų ir būsimų kovos su pagrindinėmis visuomenės ligomis (pavyzdžiui, vėžiu, širdies ir kraujagyslių sistemos ligomis, diabetu) būdų perspektyvų analizė, toliau vykdomas jų tobulinimas.[1] 2002 m. rugsėjo 23 d. Europos Parlamento ir Tarybos sprendimas Nr. 1786/2002/EB, patvirtinantis Bendrijos veiksmų visuomenės sveikatos srityje programą (2003–2008 m.) (OL L 271, 2002 10 9, p. 1).[2] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[3] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[4] OL C 243, 2003 10 10, p. 85. Nuoroda į trečiąjį kvietimą FP6 politikai skirtiems moksliniams tyrimams pagal CORDIS programą: http://fp6.cordis.lu/fp6/call_details.cfm?CALL_ID = 83.[5] 2002 m. rugsėjo 23 d. Europos Parlamento ir Tarybos sprendimas Nr. 1786/2002/EB, patvirtinantis Bendrijos veiksmų visuomenės sveikatos srityje programą (2003–2008 m.) (OL L 271, 2002 10 9, p. 1).[6] Orientacinė suma, kurią turi patvirtinti biudžeto valdymo institucija.[7] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[8] Orientacinė suma: šis skaičius yra didžiausia suma ir priklauso nuo faktinės šalių kandidačių sumokėto įnašo sumos.[9] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[10] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[11] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[12] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[13] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[14] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[15] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[16] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[17] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[18] Kiekviena iš šių dalių gali skirtis iki 20 %.[19] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[20] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[21] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[22] Pasiūlymas priimti Europos Parlamento ir Tarybos reglamentą, įsteigiantį Europos ligų prevencijos ir kontrolės centrą (COM(2003) 441 galutinis – COD (2003) 174).[23] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[24] 2002 m. birželio 27 d. Europos Parlamento ir Tarybos sprendimas Nr. 1513/2002/EB (OL L 232, 2002 8 29, p. 1).[25] 1996 m. kovo 29 d. Europos Parlamento ir Tarybos sprendimas Nr. 645/96/EB, patvirtinantis Bendrijos sveikatingumo skatinimo, informavimo, švietimo ir mokymo veiksmų programą pagal veiksmų visuomenės sveikatos srityje programą (1996–2000 m.) (OL L 95, 1996 4 16, p. 1).1996 m. kovo 29 d. Europos Parlamento ir Tarybos sprendimas Nr. 646/96/EB, patvirtinantis kovos su vėžiu veiksmų planą pagal veiksmų visuomenės sveikatos srityje programą (1996–2000 m.) (OL L 95, 1996 4 16, p. 9).1996 m. kovo 29 d. Europos Parlamento ir Tarybos sprendimas Nr. 647/96/EB, patvirtinantis Bendrijos veiksmų AIDS ir tam tikrų kitų užkrečiamųjų ligų prevencijos srityje programą pagal veiksmų visuomenės sveikatos srityje programą (1996–2000 m.) (OL L 95, 1996 4 16, p. 16).1996 m. gruodžio 16 d. Europos Parlamento ir Tarybos sprendimas Nr. 102/97/EB, patvirtinantis Bendrijos veiksmų priklausomybės nuo narkotikų prevencijos srityje programą pagal veiksmų visuomenės sveikatos srityje programą (1996–2000 m.) (OL L 19, 1997 1 22, p. 25).1997 m. birželio 30 d. Europos Parlamento ir Tarybos sprendimas Nr. 1400/97/EB, patvirtinantis Bendrijos veiksmų sveikatos priežiūros srityje programą pagal veiksmų visuomenės sveikatos srityje programą (1997–2001 m.) (OL L 193, 1997 7 22, p. 1).1999 m. vasario 8 d. Europos Parlamento ir Tarybos sprendimas Nr. 372/1999/EB, patvirtinantis Bendrijos veiksmų sužalojimų prevencijos srityje programą pagal veiksmų visuomenės sveikatos srityje programą (1999–2003 m.) (OL L 46, 1999 2 20, p. 1).1999 m. balandžio 29 d. Europos Parlamento ir Tarybos sprendimas Nr. 1295/1999/EB, patvirtinantis Bendrijos veiksmų retų ligų srityje programą pagal veiksmų visuomenės sveikatos srityje programą (1999–2003 m.) (OL L 155, 1999 6 22, p. 1).1999 m. balandžio 29 d. Europos Parlamento ir Tarybos sprendimas Nr. 1296/1999/EB, patvirtinantis Bendrijos veiksmų su užterštumu susijusių ligų srityje programą pagal veiksmų visuomenės sveikatos srityje programą (1999–2001 m.) (OL L 155, 1999 6 22, p. 7).2001 m. vasario 26 d. Europos Parlamento ir Tarybos sprendimas Nr. 521/2001/EB, išplečiantis kai kurias Bendrijos veiksmų programas visuomenės sveikatos srityje, priimtas sprendimais Nr. 645/96/EB, Nr. 646/96/EB, Nr. 647/96/EB, Nr. 102/97/EB, Nr. 1400/97/EB ir Nr. 1296/1999/EB bei iš dalies pakeičiantis tuos sprendimus (OL L 79, 2001 3 17, p. 1).[26] 2002 m. gruodžio 16 d. Europos Parlamento ir Tarybos sprendimas Nr. 2367/2002/EB dėl 2003–2007 m. Bendrijos statistikos programos (OL L 358, 2002 12 31, p. 1).[27] Europos sveikatos tyrimai apklausos būdu yra veiksmų sritis, kuria siekiama pateikti statistiką ir rodiklius valstybėms narėms, stojančioms šalims, šalims kandidatėms ir ELPA/EEE šalims. Ši informacija gali būti pagrįsta apklausomis.[28] 1998 m. rugsėjo 24 d. Europos Parlamento ir Tarybos sprendimas Nr. 2119/98/EB dėl užkrečiamųjų ligų epidemiologinės priežiūros ir kontrolės tinklo Bendrijoje sukūrimo (OL L 268, 1998 10 3, p. 1).1999 m. gruodžio 22 d. Komisijos sprendimas 2000/96/EB dėl užkrečiamųjų ligų, kurios turi būti palaipsniui įtrauktos į Bendrijos tinklą pagal Europos Parlamento ir Tarybos sprendimą Nr. 2119/98/EB (OL L 28, 2000 2 3, p. 50).1992 m. gruodžio 17 d. Tarybos direktyva 92/117/EEB dėl priemonių, skirtų apsisaugoti nuo nurodytų zoonozių ir nurodytų zoonozių sukėlėjų gyvūnuose ir gyvūninės kilmės produktuose, siekiant užkirsti kelią su maistu plintančioms infekcijoms ir apsinuodijimui (OL L 62, 1993 3 15, p. 38).2002 m. kovo 19 d. Komisijos sprendimas 2002/253/EB, nustatantis atvejų(ligų) apibrėžimus, naudotinus pateikiant duomenis apie užkrečiamas ligas į Bendrijos tinklą pagal Europos Parlamento ir Tarybos sprendimą Nr. 2119/98/EB (OL L 86, 2002 4 3, p. 44).1999 m. gruodžio 22 d. Komisijos sprendimas 2000/57/EB dėl užkrečiamųjų ligų prevencijai ir kontrolei pagal Europos Parlamento ir Tarybos sprendimą Nr. 2119/98/EB nustatytos skubaus įspėjimo ir reagavimo sistemos (OL L 21, 2000 1 26, p. 32).[29] Žr. http://europa.eu.int/comm/health/index_en.htm.[30] Europos Parlamento ir Tarybos direktyva 2001/37/EB dėl valstybių narių įstatymų ir kitų teisės aktų, taikomų tabako gaminių gamybai, pateikimui ir pardavimui, suderinimo (OL L 194, 2001 7 18, p. 26).[31] 2003 m. gegužės 26 d. Europos Parlamento ir Tarybos direktyva 2003/33/EB dėl valstybių narių įstatymų ir kitų teisės aktų, reglamentuojančių tabako produktų reklamą ir rėmimą, suderinimo (OL L 152, 2003 6 20, p. 16).[32] Europos narkotikų ir priklausomybės nuo narkotikų kontrolės centras.[33] 1999 m. lapkričio 18 d. Tarybos rezoliucija (OL C 86, 2000 3 24, p. 1).[34] Komisijos komunikatas Tarybai, Europos Parlamentui ir Europos ekonominių ir socialinių reikalų komitetui – Europos aplinkos ir sveikatos strategija (COM(2003) 338 galutinis).[35] Veiksmai pirmiausia bus susiję su 1999 m. liepos 12 d. Tarybos rekomendacijos 1999/519/EB dėl elektromagnetinių laukų (nuo 0 iki 300 GHz) poveikio žmonėms ribojimo (OL L 199, 1999 7 30, p. 59) peržiūra.[36] Pasiūlymas priimti Tarybos rekomendaciją dėl apsaugos nuo vėžio (COM(2003) 230 galutinis).--------------------------------------------------


title: 2009/53/EB: 2008 m. gruodžio 12 d. Europos centrinio banko sprendimas dėl nacionalinių centrinių bankų procentinių dalių Europos centrinio banko kapitalo pasirašymo rakte (ECB/2008/23)

text:
24.1.2009

               LT

               Europos Sąjungos oficialusis leidinys

               L 21/66

      EUROPOS CENTRINIO BANKO SPRENDIMAS

   2008 m. gruodžio 12 d.
   dėl nacionalinių centrinių bankų procentinių dalių Europos centrinio banko kapitalo pasirašymo rakte
   (ECB/2008/23)
   (2009/53/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 29 straipsnio 3 ir 4 dalis,
   atsižvelgdama į Europos centrinio banko (ECB) bendrosios tarybos įnašą pagal ECBS statuto 47 straipsnio 2 dalies ketvirtą įtrauką,
   kadangi:

               (1)

               2006 m. gruodžio 15 d. Sprendimas ECB/2006/21 dėl nacionalinių centrinių bankų procentinių dalių Europos centrinio banko kapitalo pasirašymo rakte (1) nustatė tiems nacionaliniams centriniams bankams (NCB), kurie 2007 m. sausio 1 d. buvo Europos centrinių bankų sistemos (ECBS) dalimi, nuo 2007 m. sausio 1 d. skiriamus indeksus ECB kapitalo pasirašymo rakte (toliau atitinkamai – indeksai kapitalo rakte ir kapitalo raktas).

               (2)

               Pagal ECBS statuto 29 straipsnio 3 dalį indeksai kapitalo rakte turi būti koreguojami kas penkeri metai po ECBS įsteigimo analogiškai vadovaujantis nuostatomis, išdėstytomis Statuto 29 straipsnio 1 dalyje. Pakoreguotas kapitalo raktas pradedamas taikyti nuo pirmos metų, einančių po metų, kuriais įvyko pakoregavimas, dienos.

               (3)

               Paskutinį kartą indeksai kapitalo rakte pagal ECBS statuto 29 straipsnio 3 dalį buvo koreguoti 2003 m. ir įsigaliojo nuo 2004 m. sausio 1 d. (2). Vėliau ECB kapitalo raktas buvo išplėstas pagal ECBS statuto 49 straipsnio 3 dalį, atsižvelgiant į naujųjų valstybių narių įstojimą į Europos Sąjungą (3).

               (4)

               Vadovaudamasi 2003 m. liepos 15 d. Tarybos sprendimu 2003/517/EB dėl statistinių duomenų, naudojamų tikslinant Europos centrinio banko kapitalo pasirašymo raktą (4), Europos Komisija pateikė ECB statistinius duomenis, kurie turi būti naudojami nustatant pakoreguotą kapitalo raktą,

         NUSPRENDĖ:
   1 straipsnis
   Apvalinimas
   Jei Europos Komisijos pateikti peržiūrėti statistiniai duomenys, kurie turi būti naudojami koreguojant kapitalo raktą, nesudaro 100 %, skirtumas išlyginamas: i) jei visa suma yra mažesnė už 100 % – prie mažiausios (-ų) dalies (-ų) didėjančia tvarka pridedant 0,0001 procentinio punkto, kol tiksliai gaunama 100 %, arba ii) jei visa suma yra didesnė už 100 % – iš didžiausios (-ų) dalies (-ų) mažėjančia tvarka atimant 0,0001 procentinio punkto, kol tiksliai gaunama 100 %.
   2 straipsnis
   Indeksai kapitalo rakte
   Kiekvienam NCB skiriamas ECBS statuto 29 straipsnyje apibrėžtas indeksas kapitalo rakte nuo 2009 m. sausio 1 d. yra toks:

               —

               Nationale Bank van België/Banque Nationale de Belgique

               2,4256 %

               —

               Българска народна банка (Bulgarijos nacionalinis bankas)

               0,8686 %

               —

               Česká národní banka

               1,4472 %

               —

               Danmarks Nationalbank

               1,4835 %

               —

               Deutsche Bundesbank

               18,9373 %

               —

               Eesti Pank

               0,1790 %

               —

               Central Bank and Financial Services Authority of Ireland

               1,1107 %

               —

               Bank of Greece

               1,9649 %

               —

               Banco de España

               8,3040 %

               —

               Banque de France

               14,2212 %

               —

               Banca d’Italia

               12,4966 %

               —

               Central Bank of Cyprus

               0,1369 %

               —

               Latvijas Banka

               0,2837 %

               —

               Lietuvos bankas

               0,4256 %

               —

               Banque centrale du Luxembourg

               0,1747 %

               —

               Magyar Nemzeti Bank

               1,3856 %

               —

               Bank Ċentrali ta’ Malta/Central Bank of Malta

               0,0632 %

               —

               De Nederlandsche Bank

               3,9882 %

               —

               Oesterreichische Nationalbank

               1,9417 %

               —

               Narodowy Bank Polski

               4,8954 %

               —

               Banco de Portugal

               1,7504 %

               —

               Banca Națională a României

               2,4645 %

               —

               Banka Slovenije

               0,3288 %

               —

               Národná banka Slovenska

               0,6934 %

               —

               Suomen Pankki

               1,2539 %

               —

               Sveriges Riksbank

               2,2582 %

               —

               Bank of England

               14,5172 %

         3 straipsnis
   Baigiamosios ir pereinamosios nuostatos
   1.   Šis sprendimas įsigalioja 2009 m. sausio 1 d.
   2.   Sprendimas ECB/2006/21 panaikinamas nuo 2009 m. sausio 1 d.
   3.   Nuorodos į Sprendimą ECB/2006/21 laikomos nuorodomis į šį sprendimą.

      Priimta Frankfurte prie Maino, 2008 m. gruodžio 12 d.

            ECB pirmininkas

         Jean-Claude TRICHET

      (1)  OL L 24, 2007 1 31, p. 1.

      (2)  2003 m. gruodžio 18 d. Sprendimas ECB/2003/17 dėl nacionalinių centrinių bankų procentinių dalių Europos centrinio banko kapitalo pasirašymo rakte (OL L 9, 2004 1 15, p. 27).

      (3)  2004 m. balandžio 22 d. Sprendimas ECB/2004/5 dėl nacionalinių centrinių bankų procentinių dalių Europos centrinio banko kapitalo pasirašymo rakte (OL L 205, 2004 6 9, p. 5) ir Sprendimas ECB/2006/21.

      (4)  OL L 181, 2003 7 19, p. 43.


title: 2009/954/EB: 2009 m. lapkričio 30 d. Tarybos sprendimas dėl Tarptautinės bendradarbiavimo energijos vartojimo efektyvumo srityje partnerystės organizacijos (IPEEC) nuostatų ir Memorandumo dėl Tarptautinės bendradarbiavimo energijos vartojimo efektyvumo srityje partnerystės organizacijos sekretoriato veikimo prie Tarptautinės energetikos agentūros pasirašymo ir sudarymo Europos bendrijos vardu

text:
16.12.2009

               LT

               Europos Sąjungos oficialusis leidinys

               L 330/37

      TARYBOS SPRENDIMAS

   2009 m. lapkričio 30 d.
   dėl Tarptautinės bendradarbiavimo energijos vartojimo efektyvumo srityje partnerystės organizacijos (IPEEC) nuostatų ir Memorandumo dėl Tarptautinės bendradarbiavimo energijos vartojimo efektyvumo srityje partnerystės organizacijos sekretoriato veikimo prie Tarptautinės energetikos agentūros pasirašymo ir sudarymo Europos bendrijos vardu
   (2009/954/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 175 straipsnio 1 dalį, 300 straipsnio 2 dalies pirmą pastraipą ir 3 dalies pirmą pastraipą,
   atsižvelgdama į Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               Europos Komisijos iniciatyva 2008 m. birželio mėn. G8 valstybės kartu su Kinija, Indija ir Pietų Korėja bei Komisija nusprendė įsteigti Tarptautinę bendradarbiavimo energijos vartojimo efektyvumo srityje partnerystės organizaciją (IPEEC), kurios tikslas – sudaryti palankesnes sąlygas veiksmams, kuriais labai padidinamas energijos vartojimo efektyvumas, įgyvendinti. IPEEC sudarys galimybę diskutuoti, konsultuotis ir keistis informacija. Prie IPEEC gali prisijungti kitos šalys ir tarpvyriausybinės organizacijos.

               (2)

               2009 m. gegužės 24 d. Romoje 12 valstybių, įskaitant keturias Europos bendrijos valstybes nares, pasirašė Tarptautinės bendradarbiavimo energijos vartojimo efektyvumo srityje partnerystės organizacijos nuostatus (toliau – nuostatai).

               (3)

               Nuostatuose apibūdinama IPEEC bendradarbiavimo veikla, nustatoma jos organizacinė struktūra, apibrėžiami kriterijai galimiems naujiems nariams ir pateikiamos bendrosios nuostatos, inter alia, dėl partnerystės organizacijos finansavimo ir intelektinės nuosavybės teisių.

               (4)

               Nuostatų 4.2 straipsnyje numatyta, kad tarpvyriausybinės organizacijos gali prisijungti prie IPEEC ir kad jos nare tampama pasirašius nuostatus.

               (5)

               IPEEC administracines funkcijas būtų lengviausia vykdyti įsteigus sekretoriatą. 2009 m. gegužės 24 d. ir birželio 22 d. Romoje dvylika valstybių, įskaitant keturias Europos bendrijos valstybes nares, pasirašė memorandumą dėl IPEEC sekretoriato veikimo prie Tarptautinės energetikos agentūros (toliau – memorandumas). Tarptautinė energetikos agentūra (TEA) jį pasirašė 2009 m. birželio 18 d.

               (6)

               Memorandume aprašomi bendrieji sekretoriato organizavimo principai ir pateikiamos nuostatos dėl sekretoriato darbuotojų ir jų įdarbinimo, taip pat aptariami finansavimo ir biudžetinių procedūrų klausimai.

               (7)

               Memorandumo 16 punkte numatyta, kad bet kurios tarpvyriausybinės organizacijos, kuri nori tapti IPEEC nare, bus paprašyta pasirašyti šį memorandumą.

               (8)

               Tikslinga, kad Europos bendrija pasirašytų šiuos nuostatus ir memorandumą.

               (9)

               Europos bendrija turėtų mokėti įnašą į IPEEC jos administracinėms išlaidoms padengti,

         NUSPRENDĖ:
   1 straipsnis
   1.   Tarptautinės bendradarbiavimo energijos vartojimo efektyvumo srityje partnerystės organizacijos (IPEEC) nuostatai, pridedami prie šio sprendimo I priede, patvirtinami Europos bendrijos vardu.
   2.   Memorandumas dėl Tarptautinės bendradarbiavimo energijos vartojimo efektyvumo srityje partnerystės organizacijos sekretoriato veikimo prie Tarptautinės energetikos agentūros, pridedamas prie šio sprendimo II priede, patvirtinamas Europos bendrijos vardu.
   2 straipsnis
   Tarybos pirmininkas įgaliojamas paskirti asmenį (-is), turintį (-čius) teisę Europos bendrijos vardu pasirašyti ir taip išreikšti Bendrijos sutikimą įsipareigoti pagal:

               —

               Tarptautinės bendradarbiavimo energijos vartojimo efektyvumo srityje partnerystės organizacijos (IPEEC) nuostatus ir

               —

               Memorandumą dėl Tarptautinės bendradarbiavimo energijos vartojimo efektyvumo srityje partnerystės organizacijos sekretoriato veikimo prie Tarptautinės energetikos agentūros.

      Priimta Briuselyje 2009 m. lapkričio 30 d.

            Tarybos vardu

            Pirmininkas

         S. O. LITTORIN

      (1)  EP nuomonė priimta 2009 m. lapkričio 26 d., dar nepaskelbta Oficialiajame leidinyje.

      I PRIEDAS

         TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI

      Šį dokumentą pasirašiusios nacionalinės Vyriausybinės institucijos (toliau kartu – narės) nustato tokius Tarptautinės bendradarbiavimo energijos vartojimo efektyvumo srityje partnerystės organizacijos (IPEEC) – tarptautinio bendradarbiavimo energijos vartojimo efektyvumo srityje sistemos, kuria grindžiamas aktyvus ir produktyvus tarptautinis bendradarbiavimas, siekiant skatinti energijos vartojimo efektyvumą ir energijos taupymą, – nuostatus. IPEEC keisis nuomonėmis ir sieks bendradarbiauti su kitomis tarptautinėmis organizacijomis ir įstaigomis, kad būtų užtikrinta sąveika ir išvengta veiklos kartojimosi.
      1.   IPEEC tikslas

      IPEEC tikslas – sudaryti palankesnes sąlygas veiksmams, kuriais labai padidinamas energijos vartojimo efektyvumas. Narės gali savo iniciatyva nuspręsti prisijungti prie šių veiksmų, jei jos mano, kad tai joms bus naudinga atsižvelgiant į ekonomines, technologines ir kitas aplinkybes. Sudarydama sąlygas aukštu lygiu diskutuoti, konsultuotis ir keistis informacija, IPEEC energijos vartojimo efektyvumą skatina pasauliniu mastu. IPEEC savo narėms nekuria ir nenustato standartų ar energijos vartojimo efektyvumo tikslų.
      2.   IPEEC bendradarbiavimo veikla

                  2.1.

                  IPEEC narės gali bendradarbiauti šiose srityse:

                  2.1.1.

                  remti narių vykdomą veiklą, kuria skatinamas energijos vartojimo efektyvumas, be kita ko, tobulinti nacionaliniu mastu nustatytus energijos vartojimo efektyvumo rodiklius, kaupti geriausią patirtį ir stiprinti nacionalinę duomenų rinkimo veiklą;

                  2.1.2.

                  viename sektoriuje ar tarp kelių sektorių keistis informacija apie priemones, kurios galėtų labai pagerinti energijos vartojimo efektyvumą, pavyzdžiui: pastatams, energiją naudojantiems gaminiams ir paslaugoms taikomus standartus, kodeksus, normas ir ženklinimą, kad būtų paspartintas geriausios patirties pritaikymas rinkoje atsižvelgiant į atskirų narių aplinkybes; energijos matavimo metodiką, audito ir tikrinimo procedūras, sertifikavimo protokolus ir kitas priemones, kuriomis siekiama užtikrinti reikiamą pastatų, gamybos procesų, atitinkamų gaminių, prietaisų ir įrangos energijos vartojimo efektyvumą visą eksploatacijos ar taikymo ciklą; energijos vartojimo efektyvumo didinimo priemonių finansavimui palankias sąlygas ir priemones, taip pat investicijų į energijos vartojimo efektyvumą skatinimo principų nustatymą; viešųjų pirkimų politiką, kuria skatinama įsisavinti efektyviai energiją naudojančius produktus bei technologijas ir energijos vartojimo efektyvumą didinančias paslaugas; programas, kurias įgyvendinant viešosioms institucijoms padedama efektyviau pirkti ir eksploatuoti pastatus, transporto priemones, gaminius ir paslaugas; geresnio vartotojų ir suinteresuotųjų subjektų informavimo veiklą, skleidžiant aiškią, patikimą ir lengvai prieinamą informaciją apie energijos vartojimo efektyvumą, kad jie galėtų priimti sprendimus remdamiesi išsamia informacija; geriausios patirties gaires energijos vartojimo efektyvumo didinimo politikos ir priemonių veiksmingumui vertinti; viešojo ir privačiojo sektorių bendradarbiavimą siekiant skatinti energijos vartojimo efektyvumą didinančių technologijų mokslinių tyrimų plėtrą, komercinį pritaikymą ir įdiegimą, kad būtų paspartintas tokių technologijų diegimas, sklaida ir perdavimas; ir veiklą, kuria siekiama paspartinti geriausios patirties ir efektyvumą didinančių technologijų skleidimą ir perdavimą, taip pat gebėjimų stiprinimą besivystančiose šalyse;

                  2.1.3.

                  remiantis atitinkamomis iniciatyvomis plėtoti viešojo ir privačiojo sektorių partnerystę, kad būtų pagerintas energijos vartojimo efektyvumas sektoriuose, kuriuose energijos suvartojama daugiausiai;

                  2.1.4.

                  sudaryti sąlygas vykdyti bendrus svarbiausių energijos vartojimo efektyvumą didinančių technologijų mokslinius tyrimus ir plėtrą, kad narės galėtų jas naudoti;

                  2.1.5.

                  sudaryti palankesnes su energija susijusių gaminių ir paslaugų, kurie prisideda prie energijos vartojimo efektyvumo didinimo, platinimo sąlygas; ir

                  2.1.6.

                  kita narių bendrai nustatyta veikla, kuri padeda siekti IPEEC tikslo.

            3.   IPEEC struktūra

                  3.1.

                  Narės įsteigia politikos komitetą, į kurį kiekviena narė skiria po aukšto rango atstovą, ir vykdomąjį komitetą, į kurį kiekviena narė skiria po vidutinio rango atstovą.

                  3.2.

                  Politikos komitetas vadovauja visai IPEEC sistemai ir politikai, įskaitant finansinius susitarimus, vertina darbo grupių padarytą pažangą ir vykdomojo komiteto bei sekretoriato veiklą, taip pat teikia nurodymus vykdomajam komitetui. Politikos komitetas turėtų susitikti nors kartą per metus narių nustatytoje vietoje ir nustatytu laiku.

                  3.3.

                  Vykdomasis komitetas užsiima politikos komiteto metinių susitikimų organizavimu, nagrinėja ir priima kiekvienų metų veiklos programą bei biudžetą, nagrinėja narystės prašymus, teikia nurodymus sekretoriatui ir prižiūri jo veiklą, rengia pasiūlymus darbo grupėms ir vertina jų veiklą. Vykdomasis komitetas turėtų susitikti nors du kartus per metus, jo paties nustatytoje vietoje ir nustatytu laiku.

                  3.4.

                  Politikos komitetas ir vykdomasis komitetas sprendimus turėtų priimti bendru sutarimu, nebent numatyta kitaip.

                  3.5.

                  Vykdomasis komitetas gali pritarti tam, kad prireikus iš kai kurių ar visų narių atstovų būtų sudarytos darbo grupės konkrečių projektų įgyvendinimo klausimais.

                  3.6.

                  Kiekvienos darbo grupės išrinktas atstovas vykdomajam komitetui paprašius turėtų raštu arba asmeniškai pateikti ataskaitą apie projekto įgyvendinimo pažangą. Darbo grupės turėtų susitikti, kai tik to reikia, kad įvertintų atitinkamos veiklos srities pažangą, nustatytų perspektyvias būsimos veiklos kryptis ir vykdomajam bei politikos komitetams pateiktų rekomendacijos dėl reikalingų veiksmų.

                  3.7.

                  Politikos ir vykdomasis komitetai turėtų iš narių išsirinkti pirmininkus ir vieną ar daugiau pirmininko pavaduotojų, kurie šias pareigas eitų dvejus metus.

                  3.8.

                  Prireikus, IPEEC gali surengti ministrų susitikimus. Ministrų susitikimuose bus vertinama IPEEC bendradarbiavimo pažanga ir numatyta bendra būsimos veiklos prioritetų kryptis.

                  3.9.

                  Pagrindinis IPEEC ryšių ir veiklos koordinatorius yra IPEEC sekretoriatas. Sekretoriatas atlieka šias funkcijas: 1) organizuoja politikos ir vykdomojo komitetų susitikimus; 2) organizuoja specialią veiklą, pavyzdžiui, vaizdo konferencijas ir praktinius seminarus; 3) gauna ir perduoda vykdomajam komitetui naujus narystės prašymus; 4) koordinuoja keitimąsi informaciją apie IPEEC veiklą ir jos įgyvendinimo būklę, sukuria ir prižiūri IPEEC interneto svetainę; 5) veikia kaip IPEEC informacijos rinkimo, apdorojimo ir skleidimo centras; 6) prižiūri archyvų duomenis, kad politikos ir vykdomasis komitetai galėtų jais naudotis; 7) vykdomajam komitetui prižiūrint parengia metinę ataskaitą; ir 8) atlieka kitas vykdomojo komiteto nurodytas užduotis. Sekretoriato funkcijos yra administracinio pobūdžio.

                  3.10.

                  Siekiant užtikrinti IPEEC veiklos tęstinumą ir nuoseklumą, bus įsteigtas specialus sekretoriatas. IPEEC sekretoriatas veiks prie Tarptautinės energetikos agentūros (TEA), kad IPEEC galėtų visapusiškai pasinaudoti TEA žiniomis, patirtimi ir pajėgumais. Sekretoriato veikloje gali dalyvauti visos IPEEC narės. Sekretoriatas atskaitingas vykdomajam komitetui ir gauna iš jo nurodymus. Sekretoriato veikla remiama savanoriškais visų narių įnašais (finansiniais arba natūra).

                  3.11.

                  Vykdomajam komitetui nusprendus, sekretoriatas gali pasinaudoti ne tik sekretoriato darbuotojų, bet ir narių įdarbintų darbuotojų, kuriuos narės sutinka perduoti sekretoriatui, paslaugomis. Tokie darbuotojai atlyginimą gauna iš savo darbdavių, ir jiems taikomos tų darbdavių nustatytos darbo sąlygos.

                  3.12.

                  Kiekviena narė turėtų pati nustatyti savo dalyvavimo IPEEC veikloje pobūdį.

            4.   Narystė

                  4.1.

                  Šiais administracinio pobūdžio nuostatais narėms nenustatoma jokių teisiškai privalomų prievolių. Kiekviena narė šiuose nuostatuose numatytą veiklą turėtų vykdyti pagal jai taikomus įstatymus, kitus teisės aktus ir tarptautinius susitarimus, kurių šalimi ji arba jos Vyriausybė yra, neviršydama atitinkamų biudžeto asignavimų.

                  4.2.

                  Prie IPEEC gali prisijungti ir kitos nacionalinės Vyriausybinės institucijos bei tarpvyriausybinės organizacijos. Politikos komitetas bendru sutarimu nuspręs dėl jų narystės. IPEEC nare tampama pasirašius IPEEC nuostatus. Narių šalys yra išvardintos A priedėlyje. A priedėlis gali būti keičiamas bendru politikos komiteto sutarimu.

                  4.3.

                  Vykdomojo komiteto kvietimu darbo grupių veikloje gali dalyvauti technikos ir kitų sričių ekspertai iš narių ir iš kitur.

            5.   Finansavimas

                  5.1.

                  Pagal nuostatų 3.11 punktą kiekviena narė gali prisidėti lėšomis ir kitais ištekliais prie IPEEC pagal tai narei taikomus įstatymus, kitus teisės aktus ir politiką. Kiekvieną darbo grupę finansuoja toje darbo grupėje dalyvaujančios narės pagal kiekvienai narei taikomus įstatymus, kitus teisės aktus ir politiką.

                  5.2.

                  Kiekviena narė turi padengti šias išlaidas, susijusias su dalyvavimu politikos komiteto, vykdomojo komiteto ir darbo grupių susitikimuose:

                              —

                              narių atstovų kelionės ir pragyvenimo išlaidas,

                              —

                              narių atstovų apgyvendinimo išlaidas ir

                              —

                              kitas susijusias išlaidas.

                  5.3.

                  Visos narės raginamos savo įnašą IPEEC nurodyti prieš priimant kiekvienų metų veiklos programą ir biudžetą.

                  5.4.

                  Šiais nuostatais nesukuriama jokių materialinių ar procesinių teisių ar privilegijų, kurios remiantis teisės ar teisingumo nuostatomis gali būti įgyvendinamos narių, jų pareigūnų ar darbuotojų arba bet kurių kitų asmenų nenaudai. Nė viena narė neturėtų iš kitos narės reikalauti kompensacijos už veiklą, kurią ji vykdo pagal šiuos nuostatus. Šie nuostatai neskirti asmenims, kurie nepriklauso narėms, ir jiems netaikomi.

            6.   Atvirieji moksliniai tyrimai ir intelektinė nuosavybė

                  6.1.

                  IPEEC, išskyrus darbo grupes, sukurta intelektinė nuosavybė turėtų būti atvira ir visiems prieinama, išskyrus tuos atvejus, kai vykdomasis komitetas nusprendžia kitaip.

                  6.2.

                  Darbo grupėms vykdant projektus sukurta ar perduota intelektinė nuosavybė turėtų būti tinkamai ir veiksmingai saugoma. Teisių į tokią intelektinę nuosavybę paskirstymas ir informacijos, į kurią turima nuosavybės teisė, tvarkymas turėtų būti apibrėžti specialiuose atitinkamų narių sudarytuose dvišaliuose ar daugiašaliuose įgyvendinamuosiuose susitarimuose.

            7.   Nuostatų galiojimo pradžia, pratęsimas, keitimas, narių išstojimas ir nuostatų nutraukimas

                  7.1.

                  Šie nuostatai įsigalioja 2009 m. gegužės 24 d. ir galioja 10 metų, nebent narės juos pratęsia arba nutraukia.

                  7.2.

                  Šie nuostatai bet kuriuo metu gali būti keičiami bendru raštišku narių sutarimu.

                  7.3.

                  Narė gali išstoti iš IPEEC. Narė turėtų stengtis kitoms narėms apie tai raštu pranešti ne vėliau kaip likus 90 dienų iki planuojamo išstojimo dienos.

            A priedėlis. Brazilijos Federacinė Respublika, Kanada, Kinijos Liaudies Respublika, Prancūzija, Vokietija, Italija, Japonija, Korėjos Respublika, Meksika, Rusijos Federacija, Jungtinė Karalystė, Jungtinės Amerikos Valstijos.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Edison LΟΒΑΟ
      Brazilijos Federacinės Respublikos kasybos ir energetikos ministras
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Cassie DOYLE
      Kanados gamtinių išteklių ministro pavaduotoja
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      XIE Ji
      Kinijos Liaudies Respublikos nacionalinės vystymosi ir reformos komisijos atstovas
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Jean-Louis BORLOO
      Prancūzijos ekologijos, energetikos, tvaraus vystymosi ir miesto bei kaimo planavimo valstybės ministras
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Bernd PFAFFENBACH
      Vokietijos Federalinės ekonomikos ir technologijų ministerijos valstybės sekretorius
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Claudio SCAJOLA
      Italijos ekonomikos vystymosi ministras
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Toshihiro NIKAI
      Japonijos ūkio, prekybos ir pramonės ministras
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Young Hak KIM
      Korėjos žinių ekonomikos ministerijos atstovas
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Georgina KESSEL MARTINEZ
      Meksikos energetikos sekretorė
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Sergej ŠMATKO
      Rusijos Federacijos energetikos ministras
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Ed MILIBAND
      Jungtinės Didžiosios Britanijos ir Šiaurės Airijos Karalystės energetikos ir klimato kaitos valstybės sekretorius
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      (parašas)
      Steven CHU
      Jungtinių Amerikos Valstijų energetikos sekretorius
      Data: 2009 m. gegužės 24 d.
      TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS NUOSTATAI
      [Stebėtojas]
      (parašas)
      Andris PIEBALGS
      Už energetiką atsakingas Europos Komisijos narys
      Data: 2009 m. gegužės 24 d.

      II PRIEDAS

         MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS (IPEEC) SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)

      Tarptautinės energetikos agentūros (toliau – TEA) sekretoriatas ir šį memorandumą pasirašiusios nacionalinės Vyriausybinės ir tarpvyriausybinės institucijos (toliau – IPEEC narės), pripažindamos, kad 2009 m. gegužės 24 d. IPEEC narės pasirašė IPEEC nuostatus (toliau – nuostatai), pažymėdamos, kad IPEEC finansavimo ir veiklos programos požiūriu yra nepriklausoma, pripažindamos, kad IPEEC administracines funkcijas būtų lengviausia vykdyti įsteigus sekretoriatą (toliau – IPEEC sekretoriatas) ir konkrečių darbo grupių skyrius, atsižvelgdamos į tai, kad dėl galimybių, kurias teiktų abipusiškai naudingi TEA ir IPEEC sekretoriato ryšiai, būtų lengviau siekti tiek IPEEC, tiek TEA tikslų, ir šiomis aplinkybėmis atsižvelgdamos į poreikį tiksliai apibrėžti, kaip IPEEC sekretoriatas veiks prie TEA,
      nusprendė:

         Bendrieji principai

                  1.

                  Vykdomasis komitetas (kaip apibrėžta nuostatuose) iš esmės vadovaus IPEEC sekretoriato veiklai. Vykdomasis komitetas nustatys IPEEC sekretoriato veiklos programą.

                  2.

                  IPEEC nariai pripažįsta tai, kad TEA neprisiims jokios finansinės atsakomybės už IPEEC ir IPEEC sekretoriatą. Jeigu IPEEC narės nenusprendžia kitaip, visos išlaidos, susijusios su IPEEC sekretoriato veikla ir darbuotojais, įskaitant išlaidas, susijusias su pareigų ėjimo nutraukimu, dengiamos iš IPEEC narių ir (arba) kitų vykdomojo komiteto patvirtintų institucijų savanoriškų įnašų.

                  3.

                  Jeigu savanoriškų įnašų pakanka, IPEEC sekretoriatas turėtų pradėti vykdyti nuostatuose nurodytas IPEEC sekretoriato funkcijas.

                  4.

                  IPEEC sekretoriatas ar jo skyrius panašias funkcijas taip pat gali pavesti konkrečiai darbo grupei (kaip apibrėžta nuostatuose), jeigu pakanka toje darbo grupėje dalyvaujančių IPEEC narių tam skirtų savanoriškų įnašų.

         IPEEC sekretoriato darbuotojai ir jų įdarbinimas

                  5.

                  Gavusi vykdomojo komiteto prašymą ir su juo pasikonsultavusi, TEA turėtų įdarbinti IPEEC sekretoriato darbuotojus pagal tuo metu galiojančias TEA taisykles bei tvarką, visiems kandidatams iš IPEEC šalių narių taikydama vienodus reikalavimus.

                  6.

                  Vykdomojo komiteto prašymu, pagal TEA priimančiosios šalies įstatymus ir tuo metu galiojančias TEA taisykles bei tvarką IPEEC sekretoriatas gali laikinai įdarbinti IPEEC narių perduotus asmenis. Kiekviena IPEEC narė, laikinai perduodanti konkretų asmenį į IPEEC sekretoriatą, išlieka atsakinga už to asmens atlyginimą ir išmokas, įskaitant, be kita ko, kelionės ir perkėlimo į TEA ir iš jos išlaidas (tačiau nebūtinai jomis apsiribojant), kad tas asmuo galėtų pradėti eiti pareigas IPEEC sekretoriate ir jas užbaigti. TEA ir kitos IPEEC narės neprisiima finansinės atsakomybės už tokias išlaidas.

                  7.

                  Visi IPEEC darbuotojai ir iš IPEEC narių laikinai perduoti asmenys dirba tik IPEEC sekretoriate. Jie neatlieka jokių darbų TEA.

                  8.

                  Atsižvelgdama į šio memorandumo nuostatas TEA turėtų užtikrinti, kad IPEEC sekretoriatui būtų suteiktos pagal TEA standartus įrengtos biuro patalpos. IPEEC sekretoriato darbuotojams turėtų būti suteikta galimybė naudotis TEA savo darbuotojams teikiamomis pagalbos paslaugomis, įskaitant, be kita ko, tokiose srityse: teisiniai klausimai, personalas ir finansai, leidiniai ir žiniasklaida, informacinės technologijos, saugumas, valymas ir techninė priežiūra, komandiruočių organizavimas, taip pat naudojimasis susirinkimams skirtomis patalpomis.

         Finansavimas ir biudžetinės procedūros

                  9.

                  IPEEC sekretoriatas ir jo veikimas prie TEA turėtų būti visiškai finansuojami iš IPEEC narių ir (arba) kitų vykdomojo komiteto patvirtintų institucijų savanoriškų įnašų. Vykdomasis komitetas, pasikonsultavęs su TEA sekretoriatu, turi nustatyti IPEEC sekretoriato darbuotojų skaičių ir biudžetą.

                  10.

                  IPEEC narės ketina tarpusavyje susitarti dėl savo atitinkamų finansinių įnašų, jei tokie bus skiriami, sumos ir jų skyrimo grafiko. Jos pažymi, kad įnašai, iš kurių finansuojamas IPEEC sekretoriato veikimas prie TEA, turi būti perduodami TEA pagal TEA savanoriškiems įnašams taikomas finansines taisykles ir tvarką. Kad būtų paprasčiau teikti savanoriškus įnašus, IPEEC narės raginamos pasinaudoti TEA pateiktu rašto pavyzdžiu.

                  11.

                  Jeigu TEA mano, kad IPEEC išlaidos gali viršyti IPEEC narių skirtus įnašus, ji turėtų įspėti vykdomąjį komitetą, kad įnašų nepakanka IPEEC sekretoriato suplanuotai veiklai tęsti. Vykdomasis komitetas turėtų teikti rekomendacijas TEA dėl IPEEC sekretoriato išlaidų mažinimo ir (arba) skirti TEA papildomų lėšų, kad IPEEC sekretoriatas prie TEA turėtų pakankamai lėšų veiklai tęsti. Jeigu IPEEC narės nepateikia reikalingų rekomendacijų ir (arba) neskiria pakankamai papildomų lėšų arba jeigu TEA mano, kad tokių rekomendacijų nepakanka, TEA gali nuspręsti nutraukti IPEEC sekretoriato veikimą prie TEA.

                  12.

                  Jeigu konkrečių metų gruodžio 31 d. lieka neišnaudotų IPEEC sekretoriatui skirtų savanoriškų įnašų, jie automatiškai perkeliami į kitus metus pagal standartinę TEA taikomą tvarką, tačiau tik su sąlyga, kad prie TEA IPEEC sekretoriatas veiks ir kitais metais.

         Veiklos pradžios data, veikimas, memorandumo keitimas, pratęsimas ir galiojimo pabaiga

                  13.

                  Pagal šį memorandumą vykdomą veiklą reikėtų pradėti [data]. Nepaisant to, kas išdėstyta pirmiau, IPEEC narės pripažįsta, kad IPEEC sekretoriatas neturėtų pradėti vykdyti savo funkcijų, kol nebus užtikrinta, kad bus gauti IPEEC sekretoriato veiklai iki 2010 m. gruodžio 31 d. finansuoti skirti savanoriški IPEEC narių įnašai, kurie, TEA skaičiavimu, sudaro 1,3 mln. EUR.

                  14.

                  TEA sekretoriatas ir vykdomasis komitetas prireikus turėtų susirinkti aptarti klausimų, susijusių su šio memorandumo praktiniu įgyvendinimu ir vykdymu.

                  15.

                  Memorandumas gali būti keičiamas TEA ir vykdomojo komiteto raštišku bendru sutarimu.

                  16.

                  Jeigu pradėjus vykdyti veiklą kuri nors nacionalinė Vyriausybinė institucija arba tarpvyriausybinė organizacija nori tapti IPEEC nare, jos bus paprašyta pasirašyti šį memorandumą ir taikant šį memorandumą ji bus laikoma IPEEC nare. Kiekvienai naujai IPEEC narei gali būti suteikta teisė skirti asmenis dirbti IPEEC sekretoriate pagal 5 ir 8 dalis.

                  17.

                  TEA arba vykdomasis komitetas šio memorandumo galiojimą gali nutraukti bet kuriuo metu. Tokiu atveju jie turėtų pasistengti vienas kitam apie tai pranešti raštu ne vėliau kaip prieš dvylika mėnesių.

                  18.

                  Jeigu IPEEC narė pagal IPEEC nuostatus iš jos išstoja, tos IPEEC narės pagal nuostatus pateiktas pranešimas apie išstojimą laikomas pagal šį memorandumą pateiktu pranešimu apie išstojimą. Nepaisant to, kas išdėstyta pirmiau, IPEEC narės turėtų užtikrinti, kad IPEEC sekretoriatas, gavęs pranešimą apie išstojimą, nedelsiant raštu apie tai informuotų TEA. IŠ IPEEC išstojusiai narei TEA nekompensuoja jokių ankstesnių jos savanoriškų įnašų.

                  19.

                  Jeigu vykdomasis komitetas ir TEA iki bet kurių metų birželio 30 d. nenusprendžia nutraukti pagal šį memorandumą vykdomos veiklos, TEA per vykdomąjį komitetą visoms IPEEC narėms prireikus perduoda prašymą skirti lėšų, kad kitais kalendoriniais metais IPEEC sekretoriatui pakaktų lėšų. Jeigu iki tų metų rugsėjo 30 d. TEA negauna pakankamai lėšų, ji gali nuspręsti nutraukti IPEEC sekretoriato veikimą prie TEA.

                  20.

                  Jeigu šis memorandumas pakeičiamas arba nutraukiamas ir dėl to IPEEC sekretoriatas prie TEA nebeveikia, išlaidas, susijusias su IPEEC sekretoriato apmokamo personalo atskyrimu nuo TEA, bei visas kitas tiesiogines išlaidas, susijusias su tinkamu šio susitarimo užbaigimu, padengia tik IPEEC narės ir (arba) kitos vykdomojo komiteto patvirtintos institucijos, kurios IPPEC sekretoriato biudžetui šiam tikslui skiria savanoriškus įnašus, kurių dydį kartu nustato TEA ir vykdomasis komitetas; šie įnašai teikiami pagal atitinkamos IPEEC narės šalies įstatymus ir kitus teisės aktus. Jeigu IPEEC sekretoriatas prie TEA nebeveikia, tačiau yra likusių savanoriškų įnašų, visas nepanaudotas lėšas TEA turi paskirstyti IPEEC narėms proporcingai jų įnašams į tuometinį biudžetą. Ši dalis lieka galioti ir nustojus galioti šiam memorandumui.

                  21.

                  Šiuo memorandumu IPEEC narėms arba TEA nenustatoma ir neketinama nustatyti jokių teisiškai privalomų įsipareigojimų ar prievolių.

            MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Ambasadorius Richard H. JONES
      Tarptautinės energetikos agentūros atstovas
      Data: 2009 m. birželio 18 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Andre CORREA DO LAGO
      Brazilijos Federacinės Respublikos užsienio reikalų ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Kevin STRINGER
      Kanados gamtinių išteklių ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      XIE Ji
      Kinijos Liaudies Respublikos nacionalinės vystymosi ir reformos komisijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Pierre-Marie ABADIE
      Prancūzijos ekologijos, energetikos, tvaraus vystymosi ir miesto bei kaimo planavimo ministerijos atstovas
      Data: 2009 m. birželio 22 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Detlef DAUKE
      Vokietijos federalinės ekonomikos ir technologijų ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Daniele MANCINI
      Italijos ekonomikos vystymosi ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Тогu ISHIDA
      Japonijos ūkio, prekybos ir pramonės ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Tae Hyun CHOI
      Korėjos žinių ekonomikos ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Aldo FLORES
      Meksikos energetikos sekretoriato atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Sergej MIKHAYLOV
      Rusijos Federacijos energetikos ministerijos atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      Graham WHITE
      Jungtinės Didžiosios Britanijos ir Šiaurės Airijos Karalystės energetikos ir klimato kaitos departamento atstovas
      Data: 2009 m. gegužės 24 d.
      MEMORANDUMAS DĖL TARPTAUTINĖS BENDRADARBIAVIMO ENERGIJOS VARTOJIMO EFEKTYVUMO SRITYJE PARTNERYSTĖS ORGANIZACIJOS SEKRETORIATO VEIKIMO PRIE TARPTAUTINĖS ENERGETIKOS AGENTŪROS (TEA)
      (parašas)
      David SANDALOW
      JAV energetikos departamento atstovas
      Data: 2009 m. gegužės 24 d.


title: 2009/932/EB: 2009 m. lapkričio 30 d. Tarybos sprendimas dėl Regionų komiteto Italijai atstovaujančio nario skyrimo

text:
11.12.2009

               LT

               Europos Sąjungos oficialusis leidinys

               L 325/3

      TARYBOS SPRENDIMAS

   2009 m. lapkričio 30 d.
   dėl Regionų komiteto Italijai atstovaujančio nario skyrimo
   (2009/932/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 263 straipsnį,
   atsižvelgdama į Italijos Vyriausybės pasiūlymą,
   kadangi:

               (1)

               2006 m. sausio 24 d. Taryba priėmė Sprendimą 2006/116/EB dėl Regionų komiteto narių ir pakaitinių narių skyrimo laikotarpiui nuo 2006 m. sausio 26 d. iki 2010 m. sausio 25 d. (1).

               (2)

               Pasibaigus Piero MARRAZZO įgaliojimams tapo laisva Regionų komiteto nario vieta,

         NUSPRENDĖ:
   1 straipsnis
   Piero MARRAZZO, Consigliere regionale, Regione Lazio, skiriamas Regionų komiteto nariu likusiam kadencijos laikui – iki 2010 m. sausio 25 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2009 m. lapkričio 30 d.

            Tarybos vardu

            Pirmininkė

         B. ASK

      (1)  OL L 56, 2006 2 25, p. 75.